Start up www.thecampster.com je pokrenula interaktivnu platformu za onlajn obrazovanje. Osnovni princip rada platforme je da će kursevi biti na lokalnim jezicima zemalja u kojima posluje.\nKampster tim traži nove saradnike! Pogledaj trenutnu ponudu kurseva, razmisli koja su znanja i/ili veštine tražene, a nismo ih obradili i postani autor/-ka jednog ili više novih onlajn kurseva.\nSvako ko ima ideju, znanje i istrajan je u realizaciji svojih zamisli. Otvoreni smo za inicijativu i ideje, a fokus nam je na rešenjima, ne na problemima, tako da prihvatamo predloge ali morate biti spremni na standardizovanu proveru vaših kurseva.\nZa početak konkretan predlog teme i sadržaja kursa sa kraćim obrazloženjem izbora. Ukoliko nam se ideja dopadne, kontaktiraćemo te radi dogovora o roku u kome ćeš nam dostaviti strukturu kursa, a nakon toga ćeš imati zadatak da izradiš prvu lekciju kako bismo proverili kvalitet materijala.\nSvaki kurs mora da sadrži nekoliko nivoa koji sadrže lekcije, a svaka lekcija tekst i prateće fotografije. Naši kursevi su obogaćeni mini kvizovima i zadacima za vežbanje koje ocenjuju stručni mentori. Na kraju svakog kursa polaznici polažu test i dobijaju odgovarajući sertifikat. Tokom trajanja kursa obezbeđena je onlajn podrška mentora i drugih polaznika putem, a mogu se i zakazati konsultacije sa mentorom.\nŠta ti dobijaš?\nMogućnost da razviješ svoju ideju i podeliš svoja znanja sa drugima\nIskustvo u kreiranju onlajn kurseva\nPotvrdu o autorstvu\nMogućnos da se tvoji kursevi prevedu na druge jezike i time proširiš svoje tržište\nMožeš se prijaviti do 27.11.2017.\nSvoju ideju za novi kurs možeš prijaviti popunjavanjem onlajn formulara. Ukoliko se prijavljuješ za autorstvo više kurseva, molimo te da popuniš formular posebno za svaki kurs čiji autor želiš da budeš.


Oštra reagovanja iz RS na najavu revizije – Krstarica\nOštra reagovanja iz RS na najavu revizije\nM. K. 18. februara 2017. 09:43\nZvaničnici Republike Srpske i opozicija oštro su reagovali na najavu Bošnjaka da će naredne sedmice podneti zahtev za reviziju presude MSP po tužbi BiH protiv Srbije za genocid.\nPredsednik RS Milorad Dodik izjavio je sinoć nakon što je bošnjački član Predsedništva BiH najavio podnošenju zahteva za reviziju presude MSP po tužbi BiH protiv Srbije, da je taj zahtev lažan i da očekuje od pravosudnih organa pokretanje krivičnog postupka protiv Bakira Izetbegovića.\nNajava bošnjačkog člana Predsedništva BiH Bakira Izetbegovića da će podneti zahtev za reviziju presude MSP po tužbi BiH protiv Srbije za genocid je još jedna u nizu njegovih nerazumnih odluka, izjavio je sinoć predsednik Narodne skupštine RS Nedeljko Čubrilović.\n„U ovakvoj situaciji, kakva je u BiH, ići sa još jednom situacijom koja ne doprinosi nikakvom smirenju unutar BiH i svađati se sa susedima, potpuno je nerazumno sa pozicije na kojoj se nalazi Bakir Izetbegović“, rekao je Čubrilović, preneli su banjalučki mediji.\nPredsednik SDS-a Vukota Govedarica, čija Srpska demokratska stranka učestvuje u radu zajedničkih institucija Federacije BiH i RS, izjavio je tim povodom da je Izetbegović krenuo u rušenje Dejtonskog sporazuma.\n„Nemam sumnju, odlučio je ( Bakir Izetbegović) da krene u rušenje Dejtona. Ovo je nerazumna odluka iza koje definitivno ne stoji BiH – već društveno politički inat jednog od tri člana Predsedništva“, rekao je Govedarica.\nOn je ocenio da je ovo početak kraja političke karijere Izetbegovića poručivši mu da zato treba dobro da upamti danasnji datum.\n„Odavno ga pozivam da odgovori ukoliko Međunarnodni sud pravde odbije reviziju – hoće li preuzeti odgovornost i podneti ostavku na mesto Predsedništva BiH“, rekao je Govedarica za regionalnu N1 tv.\nNačelnik Srebrenice Mladen Grujičić je ocenio da je odlluka Izetbegovića „vraćanje u prošlost i neće doneti dobro nikome“.\n„Sve ono što se retroaktivno unazad vraćamo i radimo, neće doneti nikome dobro“, rekao je Grujičić.\nPredsedavajući Predsedništva BiH Mladen Ivanić, kako je najavljeno iz njegovog kabineta u Banjaluci, danas će se obratiti novinarima povodom najave podnošenja zahteva za reviziju presude BiH protiv Srbije.\nBanjalukaRepublika Srpskarevizija tužbe


Evropski parlament glasao za "neutralnost neta" | Internet društvo Srbije\nHome » Evropski parlament glasao za "neutralnost neta"\nEvropski parlament glasao za "neutralnost neta"\nPosted by sanja on Apr 4, 2014\nEvropski parlament podržao je danas “neutralnost neta” uz odluku o ukidanju troškova rominga za potrošače u EU najkasnije do Božića 2015. godine.\nNa zasedanju u Briselu poslanici su glasali za nastavak "net neutralnosti" i time praktično proglasili da se sav internet saobraćaj tretira na isti način, bez obzira na izvor i sadržaj,prenosi Rojters.\nOva odluka je bitna jer se njom sprečava mogućnost da internet provajderi omoguće brži pristup određenim sadržajima i stranicama uz novčanu nadoknadu i smatra se da je ovo bitna podrška “običnim” korisnicima neta, kao i brojnim net aktivistima.\nTakođe, provajderima se zabranjuje da daju povlašćen status određenom vidu saobraćaja, poput video-strimova, u slučaju da im to donosi poseban profit. Zakon je usvojen i zbog bojazni da bi provajderi ovakvom politikom mogli da namerno uspore internet za ostale korisnike. Ishod glasanja zabranjuje provajderima da blokiraju servise poput "Skype-a" ili "WhatsApp-a", koji se uslugama koje pružaju nadmeću sa ponudama provajdera.\nS druge strane, lobistička grupa ETNO, čiji članovi su Deutsche Telekom, Orange, Telefonica i Telecoms Italia, smatra da je ovkav ishod glasanja u Evropskom parlamentu korak u potpuno pogrešnom smeru.\n"Današnje glasanje suprotno je originalnim ciljevima CCR-a (Connected Continent Regulation), a ugrožava i jačanje IT industrije i tako smanjuje broj novih radnih mesta," rekao je čelnik ETNO Luiđi Gambardela.\nPosle ovakve podrške Parlamenta, mere će postati zakon kada ga potvrdi Savet Evrope. Posle nove diskusije, Savet će konačnu odluku da donese u oktobru.


RTV Mir - "Zdravstvo i prosveta u sastavu Srbije"\n"Zdravstvo i prosveta u sastavu Srbije"\nPonedeljak, 04. avgust 2014, 16:33\nBEOGRAD - Potrebna je politička osnovu za stvaranje ZSO usvajanjem statuta, što je moguće preko dogovora sa političkom snagom buduće vlade u Prištini, izjavio Marko Đurić.\nOn je dodao da prosveta i zdravstvo ostaju u sistemu Srbije.\n"Očekujem da učešće, sada legitimno izabranih predstavnika srpskog naroda u pokrajinskim institucijama, u velikoj meri doprinese da ono o čemu se do sada razgovaralo u Briselu postane predmet neposrednih razgovora nas i kosovskih Albanaca".\n"Svako poštovanje prema naporima EU da se normalizacija unapredi, ali do prave normalizacije doći će tek onog momenta kada se o važnim pitanjima za život u Pokrajini budemo dogovarali sa Albancima bez posrednika, kazao je direktor kancelarije za Kosovo i Metohiju za list "Danas".\nOn je istakao da bez učešća predstavnika Srpske liste ni sa političkog, a ni sa aspekta legitimiteta nije moguće formirati vladu u Prištini i podsetio da je Srpska lista podržala izbor Ise Mustefe za predsednika Skupštine Kosova.\nNa pitanje zbog čega su Beogradu sada bliži Ramuš Haradinaj i Fatmir Ljimaj od Hašima Tačija, sa kojim je potpisan Briselski sporazum, Djurić je rekao da Srpska lista kao politička organizacija ima legitimno pravo da vodi razgovore o formiranju pokrajinske vlade sa svima.\n"Oni su otvorili mogućnost da se razgovara sa predstavnicima one liste koja bude uspela da sakupi većinu u Skupštini Kosova. Uprkos kritikama, posle 15 godina došlo je do institucionalizacije našeg uticaja u Pokrajini i neposrednog učešća u političkom životu. Mislim da je to dobro, jer su sada i Albanci upućeni na dogovor sa nama i iz toga može biti samo dobra za našu zajednicu na KiM", rekao je Djurić.\nNa konstataciju da za većinu Srba na KiM „crvena linija" posle koje sledi iseljavanje je integracija zdravstva i prosvete u kosovski sistem, Djurić je odgovorio da "prosveta i zdravstvo ostaju u sistemu Srbije".\n"To je medjunarodni standard. Čak i ako ostavimo po strani neslaganja oko statusa, to je nešto što niko nikad ne može dovesti u pitanje. U narednom periodu trebalo bi više poraditi na osećaju sigurnosti i suštinskoj slobodi kretanja. I o tome ćemo morati da razgovaramo sa predstavnicima privremenih institucija", naveo je direktor kancelarije za Kosovo i Metohiju.\nNa to kako komentariše ocene da Beograd na KiM sprovodi politiku CDU Angele Merkel, od uklanjanja barikade u severnom delu Kosovske Mitrovice do podrške Mustafi i Haradinaju, Djurić je rekao:\n"Veoma poštujemo gospodju Merkel i sve velike evropske i svetske političare, ali našu politiku vodimo samostalno i apsolutno niko ni sa Zapada ni sa Istoka neće Srbiji diktirati njenu unutrašnju politiku i njen odnos prema pitanju koje je od suštinskog značaja".\n"Danas u politici Beograda prema KiM nikada nećete videti tragove nekog diktata, nego tragove dijaloga, traženja kompromisa, razgovora sa svima, uvažavanja činjenice da od 1999, nažalost, na terenu nema bezbednosnog i u velikoj meri civilnog prisustva Srbije, te je usled takvog nasledjenog teškog stanja naša politika proizvod naše težnje da u teškim okolnostima institucije Srbije i srpski narod opstanu i imaju što je moguće veći uticaj", rekao je on.\n"Mi u ovom procesu želimo da nam medjunarodna zajednica ne bude protivnik, nego partner i da veštom diplomatijom pridobijemo i one koji su najglasniji promoteri kosovske nezavisnosti u našoj borbi za zaštitu položaja našeg naroda na KiM. Naša politika nije politika slušanja i prihvatanja diktata, nego politika iznalaženja srpskog puta i budućnosti na KiM", zaključio je Djurić.


Govor predsjednice Republike Srpske na centralnoj svečanost obilježavanja 4. aprila – Dana policije Republike Srpske | Предсједник Републике Српске | Жељка Цвијановић\nGovor predsjednice Republike Srpske na centralnoj svečanost obilježavanja 4. aprila – Dana policije Republike Srpske\nGovor predsjednice Republike Srpske Željka Cvijanović na centralnoj svečanost obilježavanja 4. aprila – Dana policije Republike Srpske:\nI ove godine ponosno obilježavamo Dan policije u miru i slobodi, svjesni važnosti očuvanja i jačanja naših institucija i opredijeljeni da razvijamo Republiku Srpsku.\nDan kad je formirana Policija Republike Srpske jedan je od najvažnih datuma koje obilježavamo. I sve ove godine od svog nastanka naša Policija i Ministarstvo unutrašnjih poslova predstavljaju garanciju našim građanima da će živjeti mirnije i bezbjednije, a da će Republika uživati stabilnost koju zaslužuje.\nUz zahvalnost i poštovanje prema svim pripadnicima Ministarstva unutrašnjih poslova koji su, uz borce Vojske Republike Srpske, branili i odbranili Republiku u ratu, a posebno prema svima onima koji su dali svoje živote ili dijelove tijela za slobodu koju mi danas uživamo, naša je dužnost da tu slobodu ostavimo generacijama koje dolaze, a Republiku Srpsku da razvijamo i jačamo.\nI u čuvanju naše slobode, i u razvoju naše Republike, Ministarstvo unutrašnjih poslova Republike Srpske ima nezaobilaznu ulogu, kao stub bezbjednosti i kao čuvar našeg poretka, ali i našeg identiteta.\nNaši su građani toga svjesni, i zato i ne iznenađuje to što već mnogo godina po svim anketama Policija Republike Srpske spada u red institucija u koje građani imaju najveće povjerenje.\nNaši građani imaju svoja očekivanja i kad je riječ o zaštiti njihove lične bezbjednosti, ali i zaštiti Republike Srpske u cjelini.\nZato je važno da nastavimo sa ulaganjima u objekte, opremu, oružje, da povećavamo plate pripadnicima policije i stvaramo bolje materijalno-tehničke pretpostavke za njihov rad i dalje usavršavanje. U naše Ministrastvo unutrašnjih poslova i redove policije danas stupaju mnogi mladi ljudi i oni su garancija njenog kontituiteta, ali i opstanka Republike.\nNaše Ministarstvo unutrašnjih poslova nosi snažnu identifikaciju sa svim onim vrijednostima na kojima počiva Republika Srpska pa nije slučajno to što je i MUP često na udaru svih onih koji ne žele dobro Republici Srpskoj.\nIako smo mnoge prepreke, zamke i probleme ostavili iza nas, svi mi odlično znamo da su pred nama još mnogi izazovi, zato svi zajedno kao društvo, oslanjajući se na naše institucije, na naš MUP, moramo biti sposobni da odgovorimo na te izazove.\nZato je važno da jačamo sve naše institucije, uključujući i našu policiju, da izgrađujemo Republiku i činimo je sve stabilnijom na političom, ekonomskom, finansijskom, socijalnom i svakom drugom planu, i da ne izgubimo iz vida da naši građani imaju očekivanja od svojih institucija, pa tako i od svoje policije.\nZbog toga nam je potrebna organizovana, opremljena i dobro obučena policija, koja će biti u stanju da se izbori sa svim bezbjednosnim izazovima, uključujući i one najozbiljnije poput terorizma, ali i aktuelne migrantske krize.\nDa bismo odgovorili tom izazovu, potrebno je da sarađujemo sa drugim policijama i bezbjednosnim strukturama i agencijama u BiH, regionu i svijetu i ponosni smo na mnoge uspješne akcije koje su pripadnici MUP-a proveli zajedno sa partnerima iz drugih zemalja.\nNa kraju, želim da naglasim da su Republika Srpska i njena policija neraskidivo povezane. Kao što je obaveza pripadnika Ministarstva unutrašnjih poslova da brinu o bezbjednosti građana i čuvaju javni red i mir u Srpskoj, tako je i naš zadatak da brinemo o našoj policiji, i odlučno se suprotstavimo svim napadima na MUP i njegove pripadnike, da ne dozvolimo da bilo ko urušava njegov autoritet.\nUz ovu jasnu poruku, čestitam vam Dan policije! Živjela Republika Srpska!\n← Govor predsjednice Republike Srpske povodom obilježavanja Dana Republike Srpske u Srbiji i godišnjice proglašenja prvog Ustava Republike Srpske Govor predsjednice Republike Srpske na otvaranju „Jahorina ekonomski forum“ pod nazivom „Ekonomija novog doba – inovacije, digitalizacija i komunikacione tehnologije kao baza ekonomskog razvoja“ →


Zanijer čeka Vladu Srbije za početak dijaloga\nŠef UNMIK-a Lamberto Zanijer izjavio je da očekuje poziv za posetu Beogradu i da smatra da će do te posete doći nakon formiranja nove Vlade Srbije. Zanijer je to rekao posle razgovora sa liderima kosovske opozicije, koji su zatražili da se zaustavi stvaranje srpskih paralelnih struktura na Kosovu.\nNovi šef UNMIK-a Zanijer najavio je da će posetiti Beograd čim dobije poziv. Zanijer je najavio da će cilj te posete biti da pripremi tehničke razgovore između Prištine i Beograda, kao što je predviđeno planom generalnog sekretara UN Ban Ki Muna.\n“Čekam da dobijem poziv i da vidimo šta će biti, ali tamo Vlada još nije formirana”, kazao je Zanijer dodavši da će otputovati za Beograd čim dobije signal ali da će se prethodno konsultovati sa kosovskim vlastima.\nNa osnovu predloga generalnog sekretara UN Ban Ki Muna, Priština i Beograd bi trebalo da razgovaraju o pitanjima u oblasti policije, pravosuđa, carina, zatim o verskim objektima te transportu i komunikaciji.\nZanijer je odvojeno razgovarao sa čelnicima opozicionih stranaka, predsednikom Alijanse za budućnost Kosova Ramušom Haradinajem i liderom Demokratskog saveza Dardanije Nedžatom Dacijem, koji su zatražili da se spreči formiranje srpskih paralelnih struktura.\nBivši premijer Haradinaj je pozvao Vladu Hašima Tačija da izradi plan za delovanje protiv paralelnih struktura na Kosovu naglasivši da nisu dovoljne samo izjave protivljenja.\nZanijer je u tom pogledu kazao da se putem konstruktivnog dijaloga svih partija, uključujući i manjinske, može naći prostor za rešenje svih problema, pa tako i funkcionisanja srpskih paralelnih struktura.\n“Sa mog stanovišta najvažnije je angažovanje na rešavanju problema u sredinama gde žive manjine”, kazao je Zanijer.


Nastavljeni protesti u Kanadi, jedna osoba uhapšena na blokiranom mostu „Ambasador“ - 13.02.2022, Sputnik Srbija\nNastavljeni protesti u Kanadi, jedna osoba uhapšena na blokiranom mostu „Ambasador“\nDemonstranti i dalje drže u blokadi najprometniji prelaz između Sjedinjenih Američkih Država i Kanade, a kanadska policija uhapsila je 27-godišnjeg muškarca, koji... 13.02.2022, Sputnik Srbija\nDemonstranti, koji su protiv obavezne vakcinacije i mera protiv pandemije, blokiraju most „Ambasador“ peti dan zaredom, ometajući međunarodnu trgovinu, a još nije poznato kada će saobraćaj biti normalizovan, prenose mediji.Kasno u subotu, policija Vindzora uhapsila je 27-godišnjeg muškarca zbog krivičnog dela koji je u vezi sa demonstracijama.Kanadska policija je postavila betonske barikade u blizini mosta kako bi se sprečilo da se demonstranti vrate na bilo koji način.Oko 4.000 demonstranata okupilo se u subotu u centru Otave, a neki su srušili ogradu koja je bila podignuta oko Nacionalnog ratnog spomenika.Policija Otave uspostavila je novi komandni centar koji se sastoji od federalne i pokrajinske policije kako bi odgovorio na eskalaciju situacije.Sudija je u petak naredio demonstrantima na mostu „Ambasador“ da prekinu višednevnu blokadu. Premijer Ontarija Dag Ford proglasio je vanredno stanje u provinciji na osnovu koga će njegov kabinet moći da izrekne novčane kazne od 100.000 dolara i do godinu dana zatvora kao kaznu za ljude koji nastavljaju da blokiraju puteve, mostove, šetališta i drugu krucijalnu infrastrukturu, preneo je Tanjug.Protesti „Konvoja slobode“, koji su u glavnom gradu Otavi započele kanadske kamiondžije ušli su u subotu u 16. dan. Prerastao je u širi protest protiv epidemioloških mera, a pridružili su se ljudi u manjim vozilima, uključujući automobile, kombije i kamione.\nsvet – politika, kanada\n© AP Photo / Aaron LynettProtest u Kanadi\n© AP Photo / Aaron Lynett\nDemonstranti i dalje drže u blokadi najprometniji prelaz između Sjedinjenih Američkih Država i Kanade, a kanadska policija uhapsila je 27-godišnjeg muškarca, koji je učestvovao u protestu.\nDemonstranti, koji su protiv obavezne vakcinacije i mera protiv pandemije, blokiraju most „Ambasador“ peti dan zaredom, ometajući međunarodnu trgovinu, a još nije poznato kada će saobraćaj biti normalizovan, prenose mediji.\nKasno u subotu, policija Vindzora uhapsila je 27-godišnjeg muškarca zbog krivičnog dela koji je u vezi sa demonstracijama.\nKanadska policija je postavila betonske barikade u blizini mosta kako bi se sprečilo da se demonstranti vrate na bilo koji način.\nOko 4.000 demonstranata okupilo se u subotu u centru Otave, a neki su srušili ogradu koja je bila podignuta oko Nacionalnog ratnog spomenika.\nPolicija Otave uspostavila je novi komandni centar koji se sastoji od federalne i pokrajinske policije kako bi odgovorio na eskalaciju situacije.\nSudija je u petak naredio demonstrantima na mostu „Ambasador“ da prekinu višednevnu blokadu. Premijer Ontarija Dag Ford proglasio je vanredno stanje u provinciji na osnovu koga će njegov kabinet moći da izrekne novčane kazne od 100.000 dolara i do godinu dana zatvora kao kaznu za ljude koji nastavljaju da blokiraju puteve, mostove, šetališta i drugu krucijalnu infrastrukturu, preneo je Tanjug.\nProtesti „Konvoja slobode“, koji su u glavnom gradu Otavi započele kanadske kamiondžije ušli su u subotu u 16. dan. Prerastao je u širi protest protiv epidemioloških mera, a pridružili su se ljudi u manjim vozilima, uključujući automobile, kombije i kamione.\nKanadski sud naložio kamiondžijama da prekinu blokadu, zaprećeno i novčanim i zatvorskim kaznama\n12 Februar, 07:25


Državna funkcija za obračun sa kritičarima - Društvo - Dnevni list Danas\nPočetna » Vesti » Društvo » Državna funkcija za obračun sa kritičarima\nTRAGOM: Zvanična saopštenja Ministarstva unutrašnjih poslova često se koriste za napad na lica koja ukazuju na propuste u radu policije\n* Lazarević: Većina policajaca ni ne čita saopštenja MUP-a\nV. Jeremić29.11.2016. 13:00\nOva rečenica bi mogla da se posmatra kao legitimno sredstvo političke borbe da je izgovorena tokom partijskog skupa ili u političkoj emisiji – ali nije. Ovaj citat izvučen je iz nedavno objavljenog saopštenja Ministarstva unutrašnjih poslova ispod kojeg je stajao potpis državne sekretarke Jane Ljubičić.\nPovod za saopštenje bila je odluka zaštitnika građana da pokrene postupak kontrole policije iz Novog Pazara koja je odbila da izvrši sudsku odluku i sruši nelegalno izgrađen objekat poslanika Narodne skupštine Muamera Zukorlića. Time je nastavljena praksa da se zvanična saopštenja MUP-a koriste kao sredstvo obračuna sa onima koji javno iznesu kritike ministarstva ili čoveka na njegovom čelu – Nebojše Stefanovića.\nJedan od deklarativnih ciljeva rada Biroa za saradnju s medijima MUP-a Srbije, pored informisanja javnosti, jeste i „kreiranje i promovisanje dobre slike pripadnika policije i Ministarstva u javnosti“. Iako je sistematizacijom MUP-a Biro preimenovan u Odeljenje za medije i komunikacije, sa praksom da se kreiranje dobre slike policije stvara kroz oštre odgovore kritičarima nije se prestalo.\nPomenuti slučaj u kojem je sekretarka LJubičić saopštenjem reagovala na odluku ombudsmana, nije prvi tog tipa. Ona je u avgustu ove godine takođe povodom reakcije Jankovića, ovoga puta na nameru ministra Stefanovića da tuži nedeljnik NIN, odgovorila u zvaničnom saopštenju.\n„Očigledno je da zaštitnik građana Saša Janković, na najgori način i suprotno Ustavu i zakonima Republike Srbije, osporava ljudsko i zagarantovano pravo ministra unutrašnjih poslova Nebojše Stefanovića da zatraži pravdu na sudu, zbog grubih laži i neistina koje su iznete u nedeljniku NIN“, navodi se između ostalog u saopštenju MUP-a.\n– To nije fer, ali je donekle i razumljivo, pošto su zvanična saopštenja bila na isti način korišćena i tokom mandata prethodnih ministara unutrašnjih poslova – kaže za Danas Mile Lazarević, šef službe za informisanje Sindikata srpske policije. On dodaje da 99 odsto policajaca ni ne čita pomenuta saopštenja pošto, kako navodi, u njima nema ništa da se pročita.\nPored Jane Ljubičić, ime još jedne države sekretarke MUP-a se često nalazi ispod saopštenja u kojima se oštro odgovora „protivnicima“. Biljana Popović Ivković je od dolaska ministra Stefanovića vodila MUP-ov Biro za komunikaciju, da bi u septembru ove godine prešla na poziciju državne sekretarke.\n„Sramna je činjenica da umetnik poput vas iznosi gnusnu laž da Ministarstvo unutrašnjih poslova nije želelo da ustupi samo jednu policijsku uniformu za snimanje serije ‘Selo gori, a baba se češlja’. Sramno je i što takvu odluku uopšte dovodite u vezu sa političkom podobnošću ili nepodobnošću. Gospodine Bajiću, da li znate na kojim su sve teškim zadacima angažovani policijski službenici i sa kojim se bezbednosnim izazovima suočavaju? Treba li da vas podsetim da su pripadnici policije čekali deset godina da dobiju nove uniforme i one ne mogu biti državni resurs koji služi za iznajmljivanje“, deo je saopštenja upućenom reditelju Radošu Bajiću.\nBiljana Popović Ivković je u martu ove godine otišla korak dalje od saopštenja, kada je na konferenciji za medije ušla u verbalni duel sa tadašnjim predsednikom Nezavisnog policijskog sindikata Srbije Momčilom Vidojevićem zbog njegove namere da najavi protest.\nStojanović Gajić: Unaprediti komunikaciju\nPrema rečima Sonje Stojanović Gajić, direktorke Beogradskog centra za bezbednosnu politiku (BCBP), MUP Srbije je popravio komunikaciju prema građanima o rezultatima svog rada, ali je ostao zatvoren za razgovor o načinu upravljanja policijom.\n– Današnja situacija je takva da na sajtu MUP-a možemo pročitati o hapšenjima, pojedinačnim postupanjima, a nedovoljno malo sadržaja o sistemskim reformama koje su u toku ili kako da građani ostvare svoja prava u kontaktu sa policijom, a da nije u pitanju dobijanje dokumenata. Posebno je zabrinjavajuće što informacije o reformama nisu dostupne ni zaposlenima u MUP-u, pa to doprinosi širenju poluinformacija i nesigurnosti među zaposlenima i produbljuje nerazumevanje sa sindikatima – navodi Stojanović Gajić.\nMinistarstvo unutrašnjih poslovaPolicijaBeograd


Sanjate o veličanstvenim hotelima u kojima odsedaju slavni: Evo kako do luksuznog odmora u Grčkoj - Srećna Žena\nHomePutovanjaSanjate o veličanstvenim hotelima u kojima odsedaju slavni: Evo kako do luksuznog odmora u Grčkoj\nмар. 28, 2016 at 10:54 pm\nSanjate o veličanstvenim hotelima u kojima odsedaju slavni: Evo kako do luksuznog odmora u Grčkoj\nODMOR u nekom od luksuznih grčkih hotela? Zvuči kao idealna morska kombinacija, doduše finansijski teško dostižna za većinu domaćih turista u špicu sezone. Ipak, ako želite kraljevski tretman na Halkidikiju po razumnoj ceni, a da pri tome ne ostanete uskraćeni za kupanje i lepo vreme, dovoljno je da klasično letovanje pomerite malo unapred.\nU tom slučaju, uživaćete u vrhunskom smeštaju i gurmanlucima, a ako more još ne bude dovoljno toplo, hoteli imaju grejače u spektakularnim otvorenim i zatvorenim bazenima.\nVeć od aprila, pa sve do 10. juna (kada su i cene smeštaja znatno povoljnije), mnogi luksuzni hoteli na severu Grčke će u velikom broju ugostiti turiste iz cele Evrope. Jedan od takvih je „Ikos Olivija“ nedaleko od gradića Gerakini na Sitoniji. Pored velelepnih soba i vila sa privatnim bazenima, tu je i pet „a la kart“ restorana u kojima rade šefovi kuhinja nagrađeni „Mišlenovim” zvezdicama. U ponudi je više od 300 lokalnih i svetkih marki vina, a na peščanoj plaži i kraj brojnih bazena non-stop „špartaju“ kelneri, donose piće i hranu…\nSlična priča je i u „Okeaniji“, koja se nalazi kod Nea Mudonje na Kasandri. Ove sezone, posetioce čekaju novi bazeni, restorani i barovi, a smeštaj je, baš kao i u „Oliviji“, po principu „sve uključeno“. Posebna atrakcija su kaskadni bazeni s kojih puca pogled na veličanstven zalazak sunca.\nMarina sa luksuznim jahtama, peščane plaže kao na Karibima, četiri luksuzna hotela okružena borovom šumom, gotovo potpuno odsustvo saobraćaja… Ovako bi najkraće moglo da se opiše mesto Sani, jedinstveni ekološki kompleks na Mediteranu. Tu su i prodavnice svetski poznatih brendova, bioskop, restorani, klubovi… Gosti odsedaju u hotelima „Sani bič“, „Sani bič klub“, „Sani Asterijas“ i „Porto Sani Vilidž“, a na meniju su im i tartufi, kao i jela bez glutena.\nPoslednjih godina, sve popularnije je i venčanje na nekoj od plaža Halkidikija. U Saniju, ovakvu želju gostiju organizuje poseban tim hotelskog osoblja.\nZa svoje goste, ovaj lanac hotela organizuje besplatna krstarenja do tirkiznih uvala Kasandre, kao i večernje krstarenje uz šampanjac u zalazak sunca.\nInače, ovo su hoteli u kojima su prethodnih godina odsedale neke od najpoznatijih ličnosti s naših prostora, kao što su Zdravko Čolić, Goran Bregović, Dejan Stanković, Aco Pejović…\nLUKSUZNI hoteli na severu Grčke pozicionirali su se kao porodična odmarališta, pa gostima, pored raznih sportskih aktivnosti i dečjih klubova, nude i besplatnu uslugu čuvanja mališana na plaži da bi roditelji mogli da imaju i malo vremena za sebe.\nDušan je smršao 21 kilogram za dva meseca – ovo je njegov jelovnik\nStrašno je živeti sa mužem koji vas ne primećuje. Da li da odustanem od seksa sa 36 godina?


Počeo trojni sastanak Dačić, Tači i Ešton u Briselu\nTrojni sastanak premijera Srbije i Kosova Ivice Dačića i Hašima Tačija sa šeficom Eu diplomatije Ketrin Ešton počeo je u 15.35 u Briselu.\nS visokom predstavnicom EU najprije se sastao prištinski tim, u 10.30, a nakon njega uslijedio je sastanak sa srbijanskim timom u 11.40. Poslije toga uslijedila je još jedna tura bilateralnih sastanaka.\nSastanak beogradskog pregovaračkog tima i Eštonove trajao je skoro dva i po sata, a nakon toga je bila pauza za konsultacije. Poslije toga, prištinski tim ponovo je ušao u kancelariju Eštonove.\nKosovski premijer Hašim Tači izjavio je danas u Briselu, prije nego što je otpočeo sastanak sa Eštonovom, da se Priština zalaže sa postizanje sporazuma s Beogradom koji bi doprinio dobrosusjedskim odnosima i evropskoj budućnosti Kosova i Srbije.\nDirektor Kancelarije Srbije za Kosovo Aleksandar Vulin koji učetvuje na sastanku rekao je za Radio-televiziju Srbije da postoje izgledi da argumenti srpske strane budu uvaženi i da je nakon bilateralnog sastanka beogradskog tima sa Eštonovom jasno da se može očekivati znatno povoljnija ponuda od one koja je ranije ovog mjeseca bila predložena.


Ugljanin dogovorio prijem 120 Bošnjaka u policiju - SDA Sandžaka\nMinistar u Vladi Srbije i direktor Kancelarije za održivi razvoj dr. Sulejman Ugljanin najavio je danas u Novom Pazaru niz projekata koji za cilj imaju smanjenje siromaštva i približavanje državnih institucija građanima Sandžaka.\nUgljanin je danas, pored ostalog, naglasio da je, na njegovu incijativu, sa Ministarstvom unutrašnjih poslova postignut dogovor po kojem treba da se počne sa usaglašavanjem nacionalnog sastava policije u sandžačkim gradovima.\n"Za početak otvaramo konkurs za prijem 120 Bošnjaka u novopazarsku policiju. Poslije toga ćemo, vjerovatno, krenuti sa takvim prijemom i u ostalim gradovima", rekao je.\nMinistar Ugljanin je najavio i da je jedan od ciljeva Kancelarije za održivi razvoj nedovoljno razvijenih područja i proširenje hirurškog bloka novopazarskog Zdravstvenog centra, za šta je već naručena izrada projekta, i rekao da će se založiti za uvođenje registarskih tablica sa oznakama tutinske i sjeničke opštine.


Voza?i moraju po nove saobra?ajne | Autopedija\nponedeljak, 16 januar 2012 22:27\nKada je uvodjen sistem novih saobra?ajnih dozvola u Srbiji, nikome ni na pamet nije padalo da ?e ve? za godinu dana morati da podnese jo� jedan tro�ak - a to je ponovno izdavanje istih saobra?ajnih dozvola zbog propusta dr�ave. Voza?i su besni, ali im to ne?e pomo?i da sa?uvaju 1.200 dinara!\nNaime, kako �Alo!� saznaje, tokom pro�le godine do�lo je do gre�aka prilikom izrade novih saobra?ajnih dozvola, a me?u naj?e�?im su pogre�no upisani �li?ni podaci� vozila, poput vrste goriva koje koristi, tipa vozila, broja �asije...\nNa�oj redakciji ju?e se javio ?italac M. V., koji zbog pogre�no upisanih podataka u SUP-u mora da uzme novi dokument, ali i da snosi tro�kove njegove izrade!?\n- Pro�le godine sam uzeo novu saobra?ajnu dozvolu, a sada mi tra�e pare za drugu. U SUP-u su mi rekli da je u pitanju �gre�ka u kodu� i da moraju da mi naprave novu, za koju ?u morati da platim 1.200 dinara, kao i za prethodnu. Rekli su mi da je tako navodno sa velikim brojem saobra?ajnih dozvola koje su izdavane u prvih 15 dana od kada su uvedene. Na kraju ispada da sam ja kriv zbog njihove gre�ke, koju jo� moram i da pla?am - po�alio se na� ?italac.\nIpak, kako su nam rekli u Udru�enju pru�aoca usluga za prenos i registraciju vozila �Leges� iz Beograda, gre�ke su se potkrale u ?ak oko deset odsto saobra?ajnih dozvola u Srbiji, a ako voza? nije odmah prilikom izdavanja primetio da ne�to nije u redu, sam snosi tro�kove izradu nove dozvole.\n- Gre�ke su u samim podacima upisanim u saobra?ajnu dozvolu, odnosno u ?ipu. Procenjujemo da je tako u barem deset odsto slu?ajeva. Zato voza?i treba da paze i da provere podatke prilikom preuzimanja saobra?ajne dozvole i, ako uo?e nepravilnosti, odmah da ih reklamiraju, pa ?e MUP da snosi tro�kove izrade novih. Ali, ako ste preuzeli dozvolu i oti�li bez provere, prilikom naredne registracije vozila ima?ete problem, pa ?ete morati da snosite ponovo te tro�kove, koji iznose 1.200 dinara, a tu je i maltretiranje po �alterima - re?eno nam je u �Legesu�.\n306 406 Honda Insight hibrid Mitsubishi Lancer Sportback 1.5i Skoda Fabia RS S2000 a klasa suv art boxer cene citroen ds5 e63 ferrari fiat marea focus cmax golf 7 hyundai ix20 kontrola stabilnosti mercedes sl novi bmw z4 policija srbija porsche potrosnja saobra?aj scirocco skoda vision d srbija superb suv test audi toyota 86 tz3 corsa vw bluemotion yeti zastava 10 zoragy e


Dveri predložile opoziciji platformu u sedam tačaka u cilju smene vlasti\nPolitika Autor:Beta01. sep. 202109:56\nPokret Dveri predložio je opoziciji platformu buduće saradnje u sedam tačaka, u cilju smene aktulne vlasti, saopšteno je iz te stranke.\n„Svi koji su deo opozicije treba javno da se obavežu da posle izbora na svim nivoima iduće godine neće stupiti u postizbornu koaliciju sa aktuelnom vlašću“, navedeno je u platformi u kojoj je druga tačka „promena sistema, a ne samo vlasti“.\nPredložen je i „dogovor o nenapadanju unutar opozicije“, zajednički rad „na povećanju izlaznosti na glasanje“ jer je, kako je navedeno „većina apstinenata protiv vlasti“.\nOsam meseci do izbora, a opozicija i dalje ništa ne zna\nDveri: Ključan zahtev u dijalogu je razdvajanje izbora na svim nivoima\n„Još jedna ključna zajednička aktivnost trebalo bi da bude posebna predizborna kampanja za povećanje izlaznosti na sledećem glasanju, što može da donese više koristi opoziciji nego vlastima“, navele su Dveri.\nPredloženo je i da opozicija uputi gradjanima „zajednički poziv da se glasa protiv vlasti“, kao i formulisanje načina „obraćanja biračima vlasti“ koji isključuje uvrerde, ruženja i provokacije, a podrazumeva „iskren poziv da razmisle o potrebi za promenama“.\nPredložena je „zajednička borba protiv izborne kradje“, uz ocenu da opozicija, bez obzira u koliko će kolona nastupiti na izborima, treba da ima zajednički izborni štab i kompletnu koordinaciju svih predizbornih aktivnosti, a posebno medjusobnu saradnju na biračkim mestima.\nPo oceni Dveri, ukoliko platforma opozicione saradnje bude postavljena na taj način, opozicija ima velike šanse da se suprotstavi vlasti „i to ne samo na gradskim izborima u Beogradu, već na svim izbornim nivoima“.\nU saopštenju je navedeno da je platforma predložena „zbog pojačanih zahteva opozicione javnosti“ da se što pre dodje do „veće i bolje koordinacije“ aktivnosti unutar opozicije u susret budućim izborima.\nDveri su navele i da ostaju posvećene borbi za slobodne i poštene izborne uslove „kao ključnom preduslovu za izlazak na sledeće izbore na svim nivoima“.


Poceli StarTec h info dani-kako do bespovratnih sredstava\nTanjug 28. marta 2022. 13:11\nNIŠ – Tridesetak startapa, malih i srednjih preduzeća, i ove godine dobiće bespovratna sredstva u iznosu od 15.000 do 100.000 dolara za razvoj inovacije i digitalne transformacije, vaučere za konsultantske usluge i priliku za\npromociju na međunarodnim sajmovima i konferencijama, rečeno je danas na prvom info danu u Nišu.\nNakon objavljivanja drugog konkursa za dodelu milion dolara bespovratnih sredstava u okviru StarTec h projekta, uslovi i kriterijumi detaljnije su predstavljeni na prvom info danu u Nišu, gradu koji je imao proporcionalno najveći broj grantista u prvom pozivu.\nPredstavnici NALED-a, koji ovaj program sprovodi\nu saradnji sa organizacijom ENECA i Vladom Srbije, uz finansijsku podršku kompanije Philip Morris u Srbiji, istakli su da je prošlogodišnji konkurs pokazao da sistem odlično funkcioniše i pozvali sve ljude sa dobrim biznis idejama da se prijave za StarTec h program podrške.\nVelika prednost ovog konkursa je konkretna podrška za razvoj biznis plana i mentorska podrška za koju se zainteresovani mogu prijaviti do 18. aprila, a krajnji rok za slanje prijava sa dokumentacijom je 18. maj, saopštio je NALED.\nDobitnici grantova iz prošlog ciklusa istakli su da im je učešće u StarTec h programu obezbedilo veću vidljivost\ni prepoznatljivost, ali i dragocenu priliku da se međusobno posavetuju, često i oko novih zajedničkih projekata.\n„Celokupno iskustvo je neverovatno pozitivno. Osim finansija, najvažniji je u celom projektu biznis plan, kada sve stavite na papir da vidite da li ta vaša ideja funkcioniše u realnom okruženju. Naučićete i prezentacione i razne druge korisne veštine. Zato izadhite iz zone komfora, startujte svoju ideju i\nvidećete da li ste spremni da postanete zvezda“, poručio je Đorđe Mitić iz kompanije Naisus tehnologije, koja je u prvom ciklusu dobila finansijsku podršku za razvoj platforme veštačke inteligencije za efikasnu komunikaciju zdravstvenih ustanova.\nDo polovine aprila biće održani info dani i u Čačku, Kruševcu, Novom Sadu i Beogradu.\nZaintersovani kandidati mogu potražiti odgovore na najčešća pitanja na sajtu www.starteć.org.rs, kao i putem kontakt centra na adresi info@starteć.org.rs i broju 0800 000020.\nFirme osnovane ne pre 1. januara 2020. godine mogu da se prijave za 15.000 do 25.000 dolara u okviru LOT-a 1 u cilju razvoja inovativne ideje, uz sufinansiranje od 10 odsto. Najviše grantova predviđeno je baš u ovoj partiji (okvirno 25 od 30).\nOd grantista se očekuje da u periodu od 18 meseci imaju izrađen dokaz koncepta ili komercijalizaciju inovacije.\nMikro, mala i srednja preduzeca osnovana zakljucno sa 31. decembrom 2019. godine mogu da konkurišu za grantove od 25.000 do 50.000 dolara za projekte digitalne transformacije ili razvoja inovacija (LOT 2, sufinansiranje od 20 odsto).\nUkoliko uz inovacije planiraju nova radna mesta i izlazak na inostrano tržižte, odobrava se iznos od 50.000 do 100.000 dolara (LOT 3, sufinansiranje od 30 osto).\nOd njih se očekuju implementacija ili komercijalizacija projekta, ili digitalna transformacija, odnosno ostvaren ili uvećan izvoz.\nUslov za sve firme je da su u potpunosti privatno i većinski domaće vlasništvo.\nNije dozvoljeno apliciranje s projektima u oblasti duvanske industrije, proizvodnje oružja i vojne opreme, proizvodnje i trgovine naftom i naftnim proizvodima, organizacije igara na sreću i pretežno trgovinske delatnosti.\nSrednji kurs dinara prema evru za danas iznosi 117,5042


Bertran: Skandalozan plan EK da se zaobiđu francuske luke\nTanjug 7. avgusta 2018. 11:28\nPARIZ – Plan Evropske komisije da se francuske luke isključe iz nove transportne rute, koja će posle Bregzita povezivati Irsku sa kontinentom, skandalozan je i neprihvatljiv, izjavio je predsednik francuskog regiona Kale Gzavije Bertran.\nOn je od francuske vlade zatražio da se suprotstavi tom predlogu, koji bi tu zemlju mogao da košta milione, prenosi portal „Politiko“.\nEvropska komisija je ranije usvojila predlog da se preispita ruta jednog od strateških transportnih koridora.\nNova transportna ruta bi povezala irske gradove Dablin i Kork sa belgijskim lukama Zebriž i Antverpen, kao i sa Roterdamom u Holandiji, kako bi se roba transportovala direktno iz Irske do evropskog kopna i na taj način, posle Bregzita, zaobišla Velika Britanija.\nEvropska komisija nije objasnila zašto je isključila francuske luke, ali odluku prati zabrinutost zbog gustog saobraćaja na severu Francuske.\nBertran je u intervjuu Telegrafu rekao da je to skandalozna i neprihvatljiva odluka.\n„Rizik od zastoja u saobraćaju ako se posle Bregzita uvedu nove carinske kontrole je isti u Francuskoj, Belgiji i Holandiji. Zašto diskriminisati naše luke? Evropska komisija bi morala ponovo da razmotri tu odluku, a francuska vlada mora da reaguje“, rekao je Bertran.\nPredlog Evropske komisije moraju da usvoje i Evropski parlament i Evropski savet, a zavisi i od ishoda pregovora o Bregzitu budući da će stupiti na snagu kada Britanija bude isključena iz evropskih propisa.\nCG: Požari na Crkvinama i u kanjonu Morače\nMaler završio izveštaj u ruskoj ulozi u izborima u SAD\nNa sastanak opozicije i organizatora protesta nije došao DF\nPolicija zabranila skupove na više lokacija u Parizu\nPotvrđena smrt dvojice rudara u rudniku kod Srebrenice\nHrvatska: Beba životno ugrožena posle ujeda psa\nNetanijahu najavio tužbu protiv Jalona i Ganca\nPotpuno bizarno: Na trgu se potuklo 400 ljudi zbog – Jutjuba…\nOn je postao NAJDUGOVEČNIJI predsednik: Nadživeo i Džordža…\nMuler završio istragu mešanja Rusije u američke izbore i…


Beograd na vodi, Vojvodina pod vodom\nutorak, 21 april 2015 14:28\nBEOGRAD – Poslanici Lige socijaldemorkata Vojvodine ukazivali su tokom rasprave o Predlogu zakona o utvrđivanju javnog interesa i posebnim postupcima eksproprijacije i izdavanja građevinskih dozvola neophodnih za realizaciju „Beograda na vodi“, da se pažnja mora ukazati podjednako i ulaganjima u AP Vojvodinu. Lider LSV Nenad Čanak tako je ukazao premijeru Aleksandru Vučiću da je, dok se usvaja leks specijalis o „Beogradu na vodi“, Vojvodina pod vodom, jer je svaka druga njiva poplavljena zbog visokog nivoa podzemnih voda.\nBudžet Beograda 70,\na Vojvodine 28 milijardi\nČanak je u svom govoru Vučiću skrenuo pažnju na to da je ovogodišnji budžet AP Vojvodine za 3,6 odsto manji od prošlogodišnjeg, kao i da ustavna obaveza od garantovanih sedam odsto budžeta Republike Srbije, Vojvodini do sada nijednom nije isplaćena u celosti. Podsetio ga je da od ministra finansija još nije dobio odgovor na pitanje može li se dugovati AP Vojvodini i upitao zašto Vojvodina dobija manje novca od Beograda, ukazujući da ovogodišnji budžet Vojvodine, nakon odbijanja transfernih sredstava, iznosi svega oko 28 milijardi, a beogradski oko 70 milijardi.\nNikako da bude „lex specialis“\n– Ako ste prošli Vojvodinom, videli ste da je svaka druga njiva potopljena podzemnim vodama, da imamo probleme s kanalskom mrežom. I to nisu problemi koji su u vezi s luksuznim poslovnim prostorom i s luksuznim rezidencijalnim objektima, nego su u vezi s poljoprivrednim zemljištem bez kojeg će proizvodnja poljoprivrednih proizvoda u ovoj zemlji vrlo teško dostići dovoljan nivo. Kako je, dakle, moguće da grad Beograd koji ima toliko para više od Vojvodine po glavi stanovnika, ne može da finansira ovakve stvari, a AP Vojvodina to mora da isfinansira? A mora zbog toga što nikako da dobijemo leks specijalis koji bi se bavio Vojvodinom pod vodom, a treba da dobijemo leks specijalis koji će se baviti „Beogradom na vodi“ – istakao je Čanak.\nU Beogradu zemlja pod zakup,\na vojvođanske oranice prodaju\n– Kada govorite o zaposlenosti, vi ste spomenuli da će tu biti zaposlen veliki broj ljudi. Mene interesuje šta će građani Vojvodine imati od toga, osim lepog pogleda na Beograd s vojvođanske strane. Mene to zanima. I zanima me koliko će biti radnih mesta koja će se tu pojaviti, jer se ovde daje zemlja u dugoročni zakup, a vojvođanske oranice treba da se prodaju. To je ono što je suština mog pitanja – predočio je predsednik LSV.\nGradi se Beograd na vodi, a Vojvodini – 150 metara puta!\nTokom rasprave, poslanica LSV Nada Lazić ukazala je da nema ništa protiv gradnje „Beograda na vodi“, da će dolaziti kao turista da ga razgleda, ali da želi da i u Vojvodini bude nečeg sličnog. Kao loš primer ulaganja u Vojvodini, Lazićeva je navela put od Novog Sada do Rume, na kojem kod Iriškog venca postoji deonica od 150 metara koja se, usled obilnih prošlogodišnjih kiša, odronila. Samo je ta deonica rekonstruisana, a ostatak puta je „zakrpa na zakrpu“, navodi Lazićeva i upozorava da se pojavljuju i novi odroni.\nVučić najavio razgovore\no finansiranju AP Vojvodine\nPremijer Srbije Aleksandar Vučić, u odgovoru Nenadu Čanku u parlamentu, istakao je da je spreman da početkom maja s političkim strankama, osim ulaska u razgovore oko izbornih zakona i političkih reformi, budu pokrenuti i razgovori o Zakonu o finansiranju AP Vojvodine, ističući da neke probleme treba konačno i zauvek rešiti. – Zato smo spremni da s vama razgovaramo i da vidimo šta je to što zajednički možemo da uradimo, šta je to što zajednički možemo da napravimo i da konačno svi budemo zadovoljni. Da pokušamo da napravimo i oko nekih drugih stvari koje nisu ekonomske, neku vrstu političkog dogovora da bi Srbija mogla jedinstven pogled da uperi u budućnost – naveo je Vučić. Podsetio je i da je Čanak iste primedbe imao i pre godinu i pre tri ili sedam godina, bez obzira na to ko je bio na vlasti, te da je neophodno sagledati sve činjenice i videti šta je u redu, a šta ne. – Beograd ima više samosvojnih prihoda nego što ih ima Vojvodina. Više transfernih sredstava ide za Vojvodinu, dvostruko više nego što ide za Beograd. Ja razumem da se jedan deo ljudi oseća, ja mislim bez prava, vi mislite s pravom, zapostavljenim zato što se nalaze na teritoriji jednog dela naše zemlje – naveo je Vučić.\nVojvodini nadoknaditi milijardu evra\nakcijama državnih preduzeća\nNOVI SAD – Zbog osmogodišnjeg kašnjenja usvajanja Zakona o finansiranju Vojvodine koji bi obezbedio da joj, kako je Ustavom predviđeno, pripada najmanje sedam odsto novca iz republičkog budžeta, u prethodnih osam godina pokrajinska kasa je „zakinuta“ za preko milijardu evra, rekao je u intervjuu za „Politiku“ lider Lige socijaldemokrata Vojvodine Nenad Čanak.\nTo je glavni razlog zašto je, kako je i upozorio na sednici republičke skupštine, projekat koji bi spasao Vojvodinu da ne bude pod vodom, jednako važan kao i „Beograd na vodi“. On kaže, piše dalje „Politika“, da bi taj novac dobrodošao za rešavanje poplavljenih oranica, zatrpanih i zagađenih kanala i drugih infrastrukturnih projekata, ali i za stvaranje penzionog fonda Vojvodine.\n– Niko nema iluzije da je to realističan scenario, da bi neko Vojvodini preko noći mogao da isplati preko milijardu evra, ali recimo da bi Vojvodina mogla biti obeštećena učešćem u akcijama pojedinih državnih preduzeća, u tom iznosu – dodaje lider LSV.\nOvaj beogradski dnevnik u nastavku ocenjuje da je premijer Aleksandar Vučić razumeo poruku lidera LSV, potvrđuje i to što je na istoj sednici najavio da u maju počinju razgovori o zakonu o finansiranju Pokrajine.\nČanak je predočio da se svaka republička vlada u proteklih 20 i kusur godina, prema Vojvodini ponaša kao da je nešto izvan državnog sistema, sistema državne uprave.\n– Još od vremena Slobodana Miloševića, radilo se na tome da se tiho uguši smanjivanjem ingerencija i uklanjanjem bilo kakve svrhe postojanja pokrajinske administracije. Tu praksu nije prekinula ni vlada Zorana Đinđića, uprkos tome što je pokrajinski budžet višestruko povećan, niti bilo koja vlada posle toga. Nije poenta u visini vojvođanskog budžeta, nego u institucionalnom uključivanju Vojvodine u politički sistem Republike Srbije. Dakle, stvari moraju da se postave na nulti položaj. Problem je što Vojvodina tek treba da nađe svoje mesto u Srbiji, a Srbija je gura od sebe. Kao da joj Vojvodina smeta da bi se sproveo koncept centralizma Beogradskog pašaluka iz 19. veka. E, to su ti nesporazumi. Prvi put je Vojvodina u nezavisnoj državi Srbiji, uvek je bila u Srbiji koja je bila u Jugoslaviji. I zato je potrebno da se izdefiniše jasan položaj Vojvodine u takvoj Srbiji. Ali da bi se to dogodilo, i Srbija mora da izdefiniše svoje sopstvene koordinate, recimo: koje su joj granice, ko su joj državljani, a ne da zbunjuje samu sebe, pa da jednim građanima nesrpske nacionalnosti omogućava da imaju i pasoš Srbije i pasoš matične države, a da drugim građanima, recimo Albancima s Kosova, uskraćuje svoj pasoš, iako ih po Ustavu tretira kao svoje državljane. Previše je tu nedoslednosti i nejasnoća – ukazao je predsednik LSV.\nPrekomponovanje Pokrajinske vlade\nne bi donelo ništa dobro\nLider LSV odgovorio je i na pitanje da li će rušiti pokrajinskog premijera Bojana Pajtića:\n– Da imam bilo kakvu nameru da lično Bojana Pajtića smenjujem s mesta predsednika Vlade Vojvodine, dovoljno bi bilo da se poslanici LSV ne pojave na bilo kojoj sednici Skupštine Vojvodine. Ne mislim da bi u ovom trenutku bilo kakvo prekomponovanje donelo bilo šta dobro. Trebalo bi bar šest meseci dok se ta nova vlast ne ustali, dok ne nauči kojim se dugmetom zove sekretarica, a kojim se dobija međugradska veza. Dok bi se to povezalo, stigli bi izbori, a Vojvodina bi u međuvremenu trpela i stajala u mestu, ukazao je Čanak. On je ocenio da će izbori sigurno biti u redovnom roku, u decembru ili aprilu, nama je svejedno. Nema nijednog razloga da budu prevremeni. I verovatno će iz praktičnih razloga biti usaglašavani s terminom lokalnih izbora, ocenio je Nenad Čanak.


Lydia studios nalazi se u Megali Amosu, 50m od peščane plaže Megali Amos, što u prevodu znači "Veliki pesak", koja je najbliža plaža centru grada. Do početka starog grada može se doći malom stazom iznad mora na oko 500m ili glavnim putem oko 1,5 km do luke i šetališta pored mora\nLokacija: Na odličnoj lokaciji u mestu Megali Ammos, 50 m od peščane plaže, 500m od grada Skijatosa . Na plaži je taverna, a u blizini objekta se nalazi autobuska stanica, prodavnice i taverne. Ovaj objekat preporučujemo parovima i porodicama sa decom koji vole da su u blizini živopisnog grada Skijatosa, kao i u blizini plaže.\nStudija: kompletno opremljena kuhinja, kupatilo, klima, terasa sa delimičnim pogledom na more\nApartmani: imaju dnevnu i odvojenu spavaću sobu, kompletno opremljenu kuhinju, klimu( uz doplatu), sef (uz doplatu), terasu sa garniturom za sedenje ( sa pogledom na ostale kuće u Megali Amosu).\nKuhinja, Klima, Kupatilo, Balkon / Terasa, Dvorište, Garnitura za sedenje na terasi, Recepcija, Sef\nVaš utisak za: LYDIA STUDIO - Megali Amos / Skijatos


Srbija odnela pobedu na Međunarodnom takmičenju „Živa klasika 2020.“ - 07.06.2020, Sputnik Srbija\nSrbija odnela pobedu na Međunarodnom takmičenju „Živa klasika 2020.“\nNa Dan ruskog jezika, 6. juna na Crvenom trgu u Moskvi održano je superfinale najvećeg međunarodnog takmičenja mladih deklamatora proze „Živa klasika“. 07.06.2020, Sputnik Srbija\n21:50 07.06.2020 (Osveženo: 21:51 07.06.2020)\nSvetlana Kršljanin, Konkurs mladih deklamatora proze „Živa klasika“\nNa Dan ruskog jezika, 6. juna na Crvenom trgu u Moskvi održano je superfinale najvećeg međunarodnog takmičenja mladih deklamatora proze „Živa klasika“.\nTokom poslednjih nekoliko godina deca iz Srbije su redovni učesnici takmičenja. Na ovom takmičenju, u ozbiljnoj konkurenciji ovogodišnjih superfinalista, vršnjaka iz Austalije, Belorusije i Holandije pobedu je odnela Svetlana Kršljanin (11 godina), koja je predstavila Srbiju deklamujući odlomak iz dela spisateljice Irine Pivovarove „Smejali smo se he, he“.\nSvetlani je u pripremama za takmičenje pomagala profesorka na tečajevima ruskog jezika pri Ruskom centru za nauku i kulturu ,,Ruski dom“ u Beogradu Julija Danilović.\nSuperfinalisti su nastupili u onlajn režimu, a direktni prenos manifestacije mogao se pratiti na sajtu takmičenja „Živa klasika“ https://youngreaders.ru/.\nNastupe su ocenjivali: narodni umetnik Rusije, rektor Pozorišnog instituta „Boris Ščukin“ iz Moskve Jevgenije Knjazev, televizijski voditelji Arina Šarapova i Timur Solovjov, glumice i voditeljke Nona Grišajeva i Jana Čurikova. Program superfinala vodio je zaslužni umetnik Rusije Aleksandar Oleško.\nTakmičenje mladih deklamatora proze ,,Živa klasika" najveći je projekat u svojoj oblasti u Rusiji. Svake godine na takmičenju učestvuje preko 2,5 miliona dece iz 85 regiona Rusije i 60 zemalja sveta.\nOdržava se pod pokroviteljstvom Ministarstva prosvete, Rossotrudničestva uz grant predsednika Ruske Federacije za razvoj civilnog društva, uz podršku Ministarstva kulture Ruske Federacije i Federalne agencije za štampu i javno informisanje.


Veliki problem za Srbiju: Bogdan Bogdanović propušta Evrobasket? - Sportal\nNIJE DOBRO Veliki problem za Srbiju: Bogdan Bogdanović propušta Evrobasket?\nsportal - Vest objavljena: 12:23 - 23.05.2022\nSituacija sa povredom Bogdanovog kolena nije ni malo dobra, pa i on zbog preporučene hiruške intervencije na istom mogao da propusti šampionat Evrope, prenosi "Mocart sport".\nBogdanović je ove sezone imao puno problema sa povredom, upravo sa kolenom, zbog čega je i propoustio dvedsetak utakmica Hoksa. Iako je dogovor NBA i FIBA da igrači mogu biti sa nacionalnim timovima 28 dana, na Bogdanovića se izvesno ne može računati u kavlifikacionim prozorima, dok je Evrobasket pod velikim znakom pitanja zbog osiguranja.\nOvo će biti prvi put od 2013. godine da Bogdan propusti kompletne reprezentativne obaveze.\nOno bi bilo znatno veće od regularno s obzirom da lekari Hoksa preporučuju odmor i operaciju koja bi Bogdana lišila bolova i nelagodnosti u kolenu.\nSvakako, ne baš obećavajuće vesti i prognoze za selektora Pešića...\nOsiguranje pravi veliki problem...\nOsiguranje od povrede pravi najveći problem, čak i ako se Bogdan oporavi na vreme. S obzirom da su lekari detektovali problem s kolenom i izneli rešenje, a to je zahvat, samim tim osiguranje za beka Atlante ne bi bilo uobičajeno, već astronomsko, a tako bi i na Bogdana bio svaljen veliki pritisak.\nSvetislav Pešić Foto Aleksandar Dimitrijević\nDa je scenario Bogdanovićevog izostanka sa Evropskog prvenstva realan potvrdio je indirektno selektor Svetislav Pešić tokom gostovanja na televiziji K1. On je, naime, poručio da će "neki igrači morati na operacije" zbog čega "možda neće igrati Evrobasket".\n- Za mene je Evropsko prvenstvo jako daleko. Ne znam još sa kim ćemo igrati ni kvalifikacije. Čekamo da se završi Superliga, pa da se završi ABA liga, da vidimo ko će biti spreman. Neki igrači moraće na operacije, neće moći da igraju možda ni Evrobasket. Neko mora da se odmara, jer ovo nije NBA sistem, nego evropski. Od 15. septembra do 15. juna nema pauze, što je ogromno opterećenje, dolazi do povreda, zasićenja... Moramo da vidimo koji su igrači mentalno i fizički spremni da iznesu utakmice sa Letonijom i Belgijom - rekao je Pešić.\nBogdan Bogdanović Atlanta Houks Svetislav Pešić Košarka u Srbiji


Ako Jadransko more nastavi s rastom: Riva već u Čapljini, voda će prodrijeti i do Mostara - Radio Bet\nUz takve trendove i lobiranje naftnih, plinskih i kompanija koje zarađuju na ugljenu, pri čemu ulažu milijarde eura i dolara u promoviranje daljnjeg korištenja fosilnih goriva, svijet je sve dalje od toga da se u ovom stoljeću spasi od globalnog zagrijavanja goreg od stepena, koliko su nacije svijeta dogovorile Pariskim klimatskim sporazumom. Kamoli da se zaustavi na 1,5 stepeni, što je predloženo kao posebno ambiciozan cilj.\nKako sada stvari stoje i prema čak i optimističnim predviđanjima, svijet će do 2100. ovakvim tempom biti topliji za tri stepena. Tekst objavljen o ovoj temi u “Proceedings of the National Academy of Sciences of the U.S.A.” navodi da će po takvim scenarijima nivo mora diljem svijeta do kraja stoljeća porasti za između 4,3 i 9,9 metara u odnosu na prosjeke prije nego drastičnih promjena diljem Zemlje zbog klimatskih promjena.\nSamo pet godina otkako se u službenim predviđanjima čak i rast mora od 1,5 metara smatrao ekstremnim prognozama, odjednom ispada da su i umjerena predviđanja nekoliko puta gora od toga. Što se Jadrana tiče, u slučaju rasta mora od devet metara, što je u skladu s izvještajem PNAS-a, vrijedi istaći i velike posljedice po Bosnu i Hercegovinu.


Spirić uručio ključeve od stanova za 36 porodica - Kosovo Online\n21. Januar 2022. • 16:25\nIzvor: Opština Kosovska Mitrovica\nPredsednik Privremenog organa opstine Kosovska Mitrovica Aleksandar Spiric uručio je danas ključeve za 36 porodica, koje su ostvarile pravo na konkursu za raspodelu stanova u Zvečanskoj, Nemanjinoj i Kolašinskoj ulici u tom gradu.\n"Spirić nije krio zadovoljstvo prilikom uručenja rešenja i izrazio je zahvalnost prema, kako je rekao, odgovornoj politici koju sprovodi predsednik Srbije Aleksandar Vučić, direktor Kancelarije za Kosovo i Metohiju Petar Petković", navodi se u saopštenju Privremenog organa.\nSpirić je rekao da lokalna samouprava vodi brigu o građanima i da se očekuje raspodela stanova u još četiri novoizgradjene zgrade.\n“I u narednom periodu, Privremeni organ opštine Kosovska Mitrovica rešavaće goruća pitanja i problem mladih bračnih parova u vidu pomoći krova nad glavom onima kojima je to potrebno”, rekao je Spirić.\nSpirić uručio ključeve stanova za 36 porodicaOpština Kosovska Mitrovica\nAleksandar Spirić opština Kosovska Mitrovica stanovi Kancelarija za KiM Petar Petković Aleksandar Vučić\nRakić uručio ključeve novih kuća porodicama Nisić i Dimić iz Klokota\nMinistar za zajednice i povratak Goran Rakić uručio je danas ključeve novih kuća socijalno ugroženim porodicama Nisić i Dimić iz Klokota.\nSpirić uručio ključeve od 36 stanova u Severnoj Mitrovici\nPetković uručio ključeve 36 novih stanova u Severnoj Mitrovici


Profesor FPN Miroljub Radojković izjavio je da je za Srbiju najbolje rešenje da se "regulatorno telo REM i pravni akti na osnovu kojih ono radi - ukinu, da se zajedno sa RATEL-om osnuje novo nezavisno regulatorno telo u čiju nadležnost bi spadala sva prava ne samo po ugledu na britanski Ofkom, nezavisno regulatorno telo koje se često navodi kao primer dobre prakse, nego i ona nova data regulatorima u vanevropskim zemljama".\n„Dakle, svrha izmene zakona i osnivačkih akata treba da bude osnivanje novog nezavisnog regulatornog tela čija uloga se ne bi više svodila na prebrojavanje sekundi posvećenih vlasti i opoziciji na javnom servisu i koje više ne bi bilo ‘bezubi pas čuvar demokratije’, jer donosi samo preporuke i neprimenljive sankcije“, rekao je Radojković za novi broj nedeljnika Vreme.\nPrema njegovim rečima, „novo, nezavisno regulatorno telo mora da nadzire i usmerava sve veći broj činilaca u medijskom sistemu, i da obnavljanjem registracije i izdavanja licenci predoči javnosti ko su vlasnici učesnika na medijskom tržištu“.\nTakodje, „novo regulatorno telo moralo bi da sankcioniše kopiranje i emitovanje audiovizuelnih sadržaja bez dozvole i kompenzacije za novinare i medije koji su ih proizveli“.\n„Ovo je obaveza u skladu sa Direktivom EU o kopirajtu (2019) koju nacionalna zakonodavstva moraju da implementiraju počev od juna ove godine“, naveo je Radojković.\n← Deo opozicije odlučio da više ne bojkotuje medije bliske vlastima\nAlo, Informer, kako brat?: Opštine širom Srbije pomažu prebogate tabloide, dok lokalni mediji izumiru (1) →


Knežević: Rezolucija pisana najmanje u Crnoj Gori, Krivokapić ne zaslužuje da bude premijer | BL Portal\nJedan od lidera Demokratskog fronta Milan Knežević rekao je da se rezolucijom crnogorskog parlamenta o Srebrenici stvara nova antisrpska atmosfera i da mu se čini da je rezolucija najmanje pisana u Crnoj Gori i da su njenom usvajanju doprinijele NATO ambasade.\nOn ističe da je bilo neophodno da se pošalje poruka vaskolikom srpskom narodu, ne samo u regionu, nego i u svijetu da otpočinje kampanja samopriznavanja.\n“Bilo je neophodno da se oni kojih ima 30 odsto, a to su Srbi u Crnoj Gori, predstave, takođe, genocidnim, a da eto, Crna Gora, izrasta na neke demokratske standarde i nivoe i da je spremna da priznaje ono što se nije priznalo ni u samoj BiH i oko čega postoje i dan-danas različita tumačenja”, rekao je Knežević za RTS.\nOn je naglasio da donošenje rezolucije i smjena ministra pravde Vladimira Leposavića nije mogla da se spriječi i da su upozoravali premijera Zdravka Krivokapića da se time ulazi u duboku institucionalnu krizu.\n“Gotovo da niko ne može vjerovati da se poslije devet mjeseci nalazimo u jednoj situaciji da nema razlike između spoljnopolitičkih poteza Mila Đukanovića i Duška Markovića sa spoljnopolitičkim potezima Zdravka Krivokapića koji su usmjereni protiv Srbije i srpskog naroda”, naveo je Knežević.\nKnežević kaže da se plaši da je ta platforma “lansirna rampa za obračun sa državnim rukovodstvom Srbije u aprilu 2022. godine, kada se očekuju predsjednički izbori i izbori za gradonačelnika Beograda” i da očekuje “talas donošenja sličnih rezolucija u regionu sa namjerom da se ukine Republika Srpska”.\nTags: Crna Gora, Milan Knežević, rezolucija, Srebrenica


Za 3 godine registrovano 530.000 crnogorskih .me domena – Personal magazin\nCrnogorski domen .me je tokom tri godine postojanja registrovao preko 530 hiljada domena u više od 200 zemalja, a 53 odsto ukupnog broja je u Sjedinjenim Američkim Državama (SAD). U…\nCrnogorski domen .me je tokom tri godine postojanja registrovao preko 530 hiljada domena u više od 200 zemalja, a 53 odsto ukupnog broja je u Sjedinjenim Američkim Državama (SAD). U Velikoj Britaniji registrovano je 7,7 odsto korisnika, po skoro četiri odsto je u Nemačkoj i Kanadi, a 3,6 odsto ih je u Japanu, saopšteno je iz .Me Registra.\n“Procenat kvartalnog i godišnjeg rasta domena je konstantan i pokazuje njegovu popularnost, jer ga pojedinci i preduzeća koji žele da budu različiti u tom pogledu, često biraju”, navodi se u saopštenju .Me Registra.\nRegistracija .me domena tokom poslednje fiskalne godine, završene u junu, porasla je 27 odsto, što je, prema istraživanju, preko tri puta više od prosečnog rasta u toj industriji na godišnjem nivou, koji iznosi 7,9 odsto. Izvršni direktor kompanije, Predrag Lešić smatra izuzetnim to što je Registar za tri godine postojanja doprinio stvaranju mnogih inovativnih onlajn destinacija i servisa sa .me ekstenzijom.\n“Dobra stvar ovog domena je što omogućava pojedincima, od kojih su većina poslovni ljudi, prostor za registraciju imena za veb sajtove preko kojih iznose svoje lične ideje i interesovanja”, ocenio je on. (seebiz)\nZa 3 godine registrovano 530.000 crnogorskih .me domena was last modified: July 22nd, 2011 by Redakcija\n.me domenCrna-Goracrnogorski domenme


Zaključci i preporuke sa konferencije “Za dobrobit naše dece – uključivanje roditelja u obrazovno-vaspitni sistem” : Inkluzija\nTim za socijalno uključivanje i smanjenje siromaštva Vlade Republike Srbije je, u saradnji sa Ministarstvom prosvete, nauke i tehnološkog razvoja, organizovao konferenciju “Za dobrobit naše dece – uključivanje roditelja u obrazovno-vaspitni sitem”, sa ciljem da unapredi saradnički odnos roditelja, roditeljskih organizacija i tela, škola i lokalnih zajednica, kako bi doprineo razvoju demokratičnosti, kvalitetu i pravednosti obrazovno-vaspitnog sistema. Konferencija je održana 22. septembra 2017. godine u Beogradu, a predstavlja jednu od aktivnotsi u okviru programa „Uključivanje roditelja u obrazovno-vaspitni sistem“.\nProgram se finansira sredstvima projekta Švajcarske agencije za razvoj i saradnju (SDC) u okviru projekta pod nazivom „Podrška unapređenju procesa socijalnog uključivanja u Republici Srbiji – faza 2“.\nPred vama je publikacija nastala kao rezultat diskusija pokrenutih tokom tri paralelne radne grupe konferencije na teme: kako do partnerstva – partnerstvo i saradnja predstavnika lokalne samouprave, roditelja i prosvetnih radnika; međusobno osnaživanje roditelja za aktivnu podršku deci – zajedničko razumevanje obrazovnih i vaspitnih potreba dece na području opštine/grada i iniciranje promena; deca iz osetljivih grupa – dobiti od inkluzivnog obrazovanje za sve.\nIdentifikovane su ključne oblasti, aktivnosti i resursi za dalji rad na uključivanju roditelja u obrazovno-vaspitni sistem, uspostavljanje i osnivanje opštinskih saveta roditelja, uključivanje roditelja u proces opšte inkluzije i uključivanja svakog deteta u sistem obrazovanja i vaspitanja.\nNa konferenciji su učestvovali predstavnici obrazovnih institucija, organizacija, lokalnih samouprava, učeničkih organizacija i medija.\nKliknite da preuzmete Zaključke i preporuke sa konferencije „Za dobrobit naše dece – uključivanje roditelja u obrazovno-vaspitni sistem“ (.pdf).


STANJE NA PUTEVIMA : Mediana kontroliše saobraćajnice u gradu\nPočetak/Servisne informacije/STANJE NA PUTEVIMA : Mediana kontroliše saobraćajnice u gradu\nSaobraćaj u gradu i na opštinskim putevima se odvija po utvrđenom planu i bez ikakvih probelama, ali vozila Mediane od ranih jutarnjih sati, kada je počeo da pada sneg, kontroliše stanje na saobraćajnicama u gradu, a to radi i ABM Putogradnja na opštinskim putevima.\n„Mediana je jutros počela kontrolu svih saobraćajnica u gradu sa dva svoja vozila, a već oko devet sati uključena su još četiri vozila kako bi situacija u gradu bila pod kontrolom. Za sada nema nikakvih problema, temperatura je povoljna i sve je u najboljem redu kada se radi o odbijanju redovnog saobraćaja. Ukoliko sneg bude padao tokom celog dana ili ako se pojača intenzitet padavina, nadležne službe su spremne da reaguju u skladu sa novonastalom situacijom“, kaže Svetislav Manić, komandant Štaba zimske službe.\nOsim kontrole saobraćajnica u brdovitom delu grada gde je prethodnih zima bilo najviše problema, kontrolišu se sa posebnom pažnjom i mostovi.\nUpozorenje vozačima je i dalje isto, da prilagode vožnju uslovima puta, a zimske gume su obavezne.\nsaobraćaj sneg Svetislav Manić\nUočen povećan broj saobraćajnih prekršaja, saobraćajna policija će obavljati pojačanu kontrolu


Predstava „Moja privatna biopolitka“ nastavlja da gostuje na važnim festivalima izvođačkih umetnosti i savremenog plesa. Nakon izvođenja u Njujorku, gde je započeta treća faza razvoja ove predstave, tokom narednih meseci rad će biti prikazan na festivalima Transeuropa 2009 u Hildeshajmu (Nemačka), In-presentable 09 u Madridu (Španija), Personal Profile u Moskvi (Rusija) i Off Europa u Lajpigu i Drezdenu (Nemačka).\nTreća faza razvoja predstavlja istraživačku platformu koju pored same predstave čine radionica „Metodološke igre“ i predavanje „Tigrov skok u istoriju“.\nOvako struktuirana platforma ima za cilj da podstakne aktere lokalnih scena na kritičko promišljanje sopstvenog položaja i uloge u procesima uspostavljanja globalne scene izvođačkih umetnosti i savremenog plesa. sajt optimizovan za Internet Explorer 7, Firefox 2 i 3, Opera 9.5 i rezoluciju 1280x1024


Obavještenje o dodjeli novinarskih nagrada za 2020.godinu u organizaciji Društva novinara BiH\nNovinske, radio i televizijske redakcije i agencije,\nsa sjedištem u Bosni i Hercegovini, kolege novinari,\nU povodu 3. maja/svibnja, Svjetskog dana slobode medija, Društvo novinara Bosne i Hercegovine organizira tradicionalnu dodjelu godišnje nagrade „Novinar godine 2020.“\n- godišnja nagrada u kategoriji pisanih medija,\n- godišnja nagrada u kategoriji radijskog novinarstva,\n- godišnja nagrada u kategoriji televizijskog novinarstva,\n- godišnje priznanje u kategoriji „Nagrada za životno djelo” i\n- godišnja nagrada „Novinar godine”.\nUz navedene nagrade i priznanja, Društvo novinara BiH po potrebi, i u izuzetnim prilikama, može dodijeliti i specijalne nagrade i priznanja.\nU 2020. godini, zbog situacije uzrokovane pandemijom korona virusa COVID-19, Upravni odbor je donio odluku da se ne održi manifestacija „Novinar godine 2019.“\nIako je epidemiološka situacija i dalje izuzetno složena, Upravni odbor Društva novinara BiH odlučio je da se ovogodišnja manifestacija održi 3.maja/svibnja, u skladu sa svim epidemiološkim mjerama koje budu na snazi u tom periodu.\nOvu odluku Upravni odbor donio je s ciljem da se tradicija Društva nastavi te da novinari koji su izuzetno aktivni i profesionalno obavljaju posao i u vrijeme pandemije, dobiju priliku da nagrade najbolje u struci i na taj način im odaju javno priznanje.\nPri tome smo ocijenili kako naša profesija, kao i naša cehovska organizacija, uz samoprijegorni rad pojedinaca i redakcija u eri pandemije korona virusa, bude primjer sveukupnoj javnosti u Bosni i Hercegovini, da život unatoč svim trenutnim teškoćama, ne smije stati.\nU skladu s odlukom Upravnog odbora Društva novinara BiH, pozivamo redakcije čije je sjedište u Bosni i Hercegovini, novinare pojedince, kao i slobodne novinare, da pošalju prijedloge, odnosno nominiraju kandidate za navedene godišnje nagrade.\nPrijedlozi se mogu slati poštom na adresu: Društvo novinara Bosne i Hercegovine, Pruščakova 8, 71 000 Sarajevo, ili na e- mail drustvonovinarabih@bih.net.ba, do 18. aprila/travnja 2021.godine.


Uskoro tender za elektrifikaciju dijela Unske pruge\nHome » News Archive » BiH News » Uskoro tender za elektrifikaciju dijela Unske pruge\nElektrifikacija dijela Unske pruge, na dionici dugoj 19 kilometara, između mjesta Blatna, kod Bihaća, i Bosanske Krupe trebalo bi da započne uskoro, odmah po odabiru izvođača radova, potvrdio je Samir Alagić, direktor područja infrastrukture "Željeznica FBiH" Bihać.\n"Sve je spremno za postupak raspisivanja javnog poziva za odabir izvođača na ovom poslu i rok za završetak radova je 90 dana od dana kada izvođač bude uveden u posao. Inače, radi se o projektu čija je vrijednost 2,8 miliona maraka i finansira se sredstvima 'Željeznica FBiH' u sklopu projekta revitalizacije Unske pruge", potvrdio je Alagić. On je dodao kako su u toku pripremni radovi u vezi s uklanjanjem rastinja na dionici koja će biti predmet elektrifikacije, te da će završetkom ovog projekta u potpunosti biti elektrificirana trasa na dionici između Bihaća i Bosanske Krupe.\n"Ovo pitanje je za nas važno sa tri aspekta. Prvi je povezivanje željeznicom s ostatkom Bosne i Hercegovine, drugi je konekcija s Republikom Hrvatskom i tamošnjim lukama i treći aspekt je vezan za razvoj turizma na ovim prostorima", istakao je Rošić.\nPrema njegovim riječima, sa "Željeznicama FBiH" dogovoreno je ustupanje Titovog "plavog voza", koji se trenutno nalazi na rekonstrukciji u Rajlovcu, za potrebe unapređenja turističkih sadržaja u okviru Nacionalnog parka Una. Zamisao je da ovaj voz prevozi turiste željezničkom trasom dolinom rijeke Une na relaciji Bihać - Martin Brod.\nInače, Unska pruga, koja je nekada povezivala Unsko-sanski kanton s ostatkom zemlje, kao i sa susjednom Hrvatskom, od okončanja rata nalazi se van funkcije.


NAJBOLJA „KUĆA ILIĆA“: Na konkursu „Slobodan Stojanović“ pobedila drama Radoja Radosavlevića\nPOBEDNIK konkursa za najbolji dramski tekst i dobitnik nagrade „Slobodan Stojanović“ u Požarevcu, ove godine je Radoje Radosavljević za dramu „Kuća Ilića“ – priču o poznatoj umetničkoj porodici pesnika Vojislava Ilića, njegovog oca Jovana i brata Dragutina.\nNa konkurs je stiglo dvadeset radova, a žiri (predsednik Dragana Bošković, teatrolog, i članovi Vukica Strugar, novinar „Večernjih novosti“ i reditelj Srđan Koljević) je u uži izbor uvrstio tri drame: pored pobedničke „Kuća Ilića“, „Ovde i sada“ i „Portret života indiga“.\nSvečano uručenje nagrade biće 9. oktobra u Požarevcu, na manifestaciji „ Dani Slobodana Stojanovića “, posvećenoj poznatom piscu, autoru dramskih komada i kultnih serija poput „Jastuk groba mog“, „Ptic i ptica“ i „Više od igre“.\nInače, zanimljivo je da je Radoje Radostavljević ovu nagradu već osvojio 2018.godine za tekst „Na točkovima“, koji je štampana i u knjizi a čije je ojavljivanje deo priznanja.\nKonkurs Drama Radoje Radosavljević nagrada „Slobodan Stojanović“


8 stvari koje muškarci nikada ne bi priznali ženama - Page 2 of 3 - WANNABE MAGAZINE\n8 stvari koje muškarci nikada ne bi priznali ženama\n“Ne znam kako to da uradim”\nOvo si sigurno do sada već “okusila”. Kada se dogodi neki problem sa strujom, neki kvar u stanu ili kući, tvoj muškarac će uvek pritrčati u pomoć i pokušavati sve da popravi, čak i ako to nikada nije radio. Međutim, i u tim momentima, on ti neće priznati da ne zna da uradi šta je potrebno. Neće priznati sve dok stvar ne postane još gora, a i tada će verovatno želeti to da prikrije, jer ne želi da pomisliš da nije sposoban da nešto uradi.\n“Ne mogu to da priuštim”\nOvo nam je već jasno zbog čega se dešava. Kao i u prethodnom slučaju, on ne želi da pomisliš kako nije sposoban da zaradi dovoljno za letovanje koje ti je želja, za neki novi komad nameštaja ili poklon koji priželjkuješ, već će na sve moguće načine da pokuša da se snađe i sve sprovede bez tvog znanja o tome koliko može, a koliko ne.\n“I mi volimo komplimente”\nDa, jedno je velika istina, i muškarci uživaju u komplimentima, ne samo devojke. Jedina razlika u svemu tome je da muškarci to ne priznaju tako lako i kada čuju neku lepu stvar o sebi onda samo pokušavaju da pređu preko toga neopaženo. Ali, objašnjenje je sasvi jednostavno, nikome ne može da bude loše kada čuje lepe stvari o sebi, pa tako komplimenti moraju prijati i momcima.


Пузигаћа: Мирни протести у Женеви 10. децембра - Јадовно 1941. - КУЛТУРА СЈЕЋАЊА\nViše od 50 članova Udruženja radnika i invalida rada izbjeglih iz Hrvatske sa državljanstvom BiH organizovaće 10. decembra mirne proteste ispred sjedišta UN u Ženevi povodom Međunarodnog dana ljudskih prava, rekao je danas Srni predsjednik Udruženja Nikola Puzigaća.\n“Mirnim protestima želimo da upoznamo međunarodnu javnost o dugogodišnjoj diskriminaciji ove populacije građana i da javno zatražimo efikasnu međunarodnu pravnu i diplomatsku akciju za konačno rješavanje našeg statusa u Hrvatskoj”, rekao je Puzigaća.\nOn je podsjetio da Hrvatska godinama opstruiše rješavanje statusnih prava Srba u Hrvatskoj, koji se prije svega odnose na vraćanje radnih, penzionih, imovinskih i stanarskih prava.\nPuzigaća kaže da je Udruženje ranije uputilo pisma ambasadorima u BiH, delegaciji EU i Savjetu Evrope u kojem su ih upoznali da je bivšim radnicima u Hrvatskoj onemogućena restitucija imovinskih, socijalnih i ekonomskih prava, te da će 10. decembra održati mirni protest u Ženevi.\nOn je rekao da je Udruženje “Ugor” iz Jelaha, koje je ranije najavilo odlazak na mirne proteste u Ženevu, odustalo od putovanja iz finansijskih razloga.\nPuzigaća je dodao da je organizovani odlazak članova Udruženja na mirne proteste u Ženevu predviđen 9. decembra u 7.30 časova sa stare autobuske stanice u Banjaluci.


BiH da sprovede istragu zbog pucnjave i paljenja srpske zastave - Nova Borba\nBiH da sprovede istragu zbog pucnjave i paljenja srpske zastave\nVulin traži istragu, Dodik kaže da je paljenje zastave poziv na terorizam.\nNa video snimku objavljenom na društvenim mrežama na kom se vidi kako islamisti pale srpsku zastavu u BiH oštro su reagovali Aleksandar Vulin i Milorad Dodik.\nVulin je kazao da očekuje da BiH sprovede istragu o događaju prikazanom na snimku.\nSrbija očekuje od BiH da u najkraćem roku sprovede istragu o spaljivanju srpske zastave, a u suprotnom to će učiniti nadležne službe Srbije, rekao je srpski ministar rada Aleksandar Vulin.\nOn kaže da spaljivanje srpske zastave, uz pevanje terorističkih pesama, predstavlja nečuvenu provokaciju i uvredu.\nVulin je rekao da od nadležnih u BiH očekuje da sprovedu istragu i da izveste Srbiju o tome da li se taj incident dogodio u BiH, ko je odgovoran i koji su dalji koraci prema ljudima koji otvoreno propagiraju mržnju prema Srbima i Srbiji.\n"Ukoliko to ne urade, mogu biti potpuno sigurni da će nadležne službe Srbije učiniti sve da do istine dođemo", rekao je Vulin.\nPredsednik Republike Srpske Milorad Dodik smatra da je paljenje srpskih zastava, promocija ISIS-a i poziv na terorizam u momentu kada se širom Evrope događaju teroristički napadi, jasan znak da je BiH država opasnog življenja i da kao takva nije poželjna ni za jedan narod, pogotovu ne za Srbe.\nDodik je podsetio da vlast RS-a već godinama ukazuje "da nema budućnosti u BiH, zajednici koja predstavlja pripremni poligon za teroriste koji deluju širom Evrope i sveta i u kojoj se slobodno promoviše terorizam".\n"Srbi neće da žive u zajednici u kojoj caruje radikalni islam, u kojoj se pale srpske zastave uz pretnje i pucnjavu iz pušaka, u kojoj se vezuju zastave ISIS-a i ratne zastave takozvane vojske BiH, a u kojoj se sve to gura pod tepih", naglasio je Dodik.\nPredsednik RS-a naveo je da je BiH danas najveći evropski izvoznik boraca u ISIS po glavi stanovnika, ocenivši da je to opasnost koja se u zajednici zvanoj BiH prećutkuje, a sva energija usmerava se na napade na Republiku Srpsku i pokušaj njene razgradnje.\n"Ne ugrožava Republika Srpska evropski put BiH, kako to u javnosti zamenom teza želi da predstavi političko Sarajevo, već radikalni islamisti i njihove pristalice inkorporirane u samu vlast i obaveštajne službe u BiH, koji pokušavaju da destabilizuju i BiH, ali i celi region, pa i svet", istakao je Dodik.


» Mladi i EU – pogled u budućnost iz Novog Pazara\nSunce i njegovi benefiti iz vizure akademika Pavlovića\nMladi i EU – pogled u budućnost iz Novog Pazara\nU prostorijama Narodne biblioteke „Dositej Obradović“ u Novom Pazaru održana je debata pod nazivom „Mladi i Evropska unija – pogled u budućnost“.\nDebata je pružila priliku za otvoreni razgovor sa mladima, srednjoškolcima i studentima, o budućnosti Evropske unije u kontekstu izazova sa kojima se ona danas suočava, kao i o očekivanjima mladih u vezi sa započetim procesom evropskih integracija Republike Srbije. Takođe, tokom debate mladima i najširoj javnosti biće predstavljena knjiga „Evropski mozaik“ autora Gediminasa Vitkusa u izdanju EU info centra u Beogradu.\nDebati kojoj je prisustvovalo 19 srednjoškolaca i studenata na početku su se obratili Teo Taraniš, član Tima Evropa Srbija, Andrijana Maksimović, politikološkinja i Admir Smajović, izvršni direktor NVO Forum za kreativno delovanje.\nČlan Tima Evropa Srbija Teo Taraniš ukazao je na najvažnije izazove sa kojima se suočava Evropska unija u aktuelnom trenutku i na široku debatu o budućnosti Evropske unije koja je pokrenuta u prethodnom periodu. Pored toga, podsetio je i na dosadašnji tok i rezultate koje je Republika Srbija postigla u procesu evropskih integracija.\nAndrijana Maksimović, politikološkinja, iznela je svoj stav u odnosu na nekoliko važnih pitanja koja su u fokusu pažnje javnosti u Evropskoj uniji, ali i u Republici Srbiji, kao što su pitanja preispitivanja ključnih principa i vrednosti na kojima počiva Evropska unija i politike proširenja u smislu izazova koje to donosi ili će doneti Srbiji u narednom periodu.\nAdmir Smajović iz Foruma za kreativno delovanje podvukao je značaj informisanosti mladih o Evropskoj uniji uopšte, a posebno o programima EU koji su namenjeni mladima, i ukazao na značaj većeg uključivanja mladih u debate i razgovore na temu Evropske unije.\nU vremenu predviđenom za diskusiju mladi su iznosili svoje stavove vezane za Evropsku uniju i očekivanja koja imaju u vezi sa započetim procesom evrointegracija Srbije. Ključna zapažanja mladih su da je potrebno reformisati naše društvo kako bismo pokazali spremnost da budemo deo evropske porodice, potrebno je stvaranje uslova da mladi ne odlaze iz zemlje i postoje očekivanja da bi proces evrointegracija to trebalo da omogući, ukazano je na pogrešan koncept obrazovnog sistema u Srbiji koji ima manjkavosti kada je u pitanju razumevanje i uvažavanje različitosti kao jedne od najvažnijih evropskih vrednosti i da postoji velika potreba za informisanjem mladih o programima EU.\nDebata je organizovana u susret obeležavanju Dana Evrope u okviru aktivnosti Tima Evropa Srbija uz podršku Delegacije Evropske unije u Republici Srbiji i EU info centra.


Metodologija Drama i Pozorište u Obrazovanju (TIE/DIE Theatre/Drama in Eduction) je malo zastupljena disciplina. Većina pozorišnih praktičara i profesora, čak i umetničkih pedagoga se nikada ranije nije susretala sa ovom metodologijom. Sama metodologija potiče iz Velike Britanije, odakle su takođe pokretane inicijative širom Evrope, kao i u nekoliko svetskih zemalja, za rad sa njom. Metodologija se pokazala kao jedna od najdragocenijih za rad na osetljivim temama kao što je nasilje, naročito vršnjačko nasilje.\nMetod će se sprovoditi od strane iskusnih pozorišnih i dramskih profesionalaca i predavača iz dve pozorišne grupe, ApsArt i Hleb Teatar, u organizaciji CEDEUM-a /Centra za dramu u edukaciji i umetnosti, organizacije koja je jedna od najznačajnijih iz oblasti dramskog obrazovanja u našoj zemlji i regionu, i koja je nacionalni centar međunarodne asocijacije IDEA (International Drama/Theatre in Education Association). Sam rad će se sastojati od stvaranja kratke scene, koja će se izvoditi u školskim učionicama, što bi predstavljalo uvod u temu i problem. Scena bi vodila ka diskusiji o problemu, sa razredom koji ju je odgledao i sa njihovim profesorima, kao i pozorišnim radionicama gde će deca i mladi ljudi imati priliku da kroz praksu rade sa različitim dramskim/pozorišnim tehnikama.\nPlan rada takođe obuhvata i evaluaciju, što znači da će učesnicima pre gore navedenih aktivnosti biti podeljen upitnik koji će se sastojati od pitanja vezanih za njihovo iskustvo i saznanja o vršnjačkom nasilju. Nakon scene, radionice i diskusije, biće podeljen još jedan upitnik koji bi ocenio njihovu promenjenu percepciju o ovoj temi, i njihov stav o vršnjačkom nasilju.\nDeo projekta biće i okrugli sto, koji će se organizovati u školi uz prisustvo i učešće zainteresovanih strana iz Ministarstava kulture i prosvete, i Ministarstva za sport i omladinu, učitelja i nastavnika iz škole, učenika i roditelja, gde će se prezentovati scene, rezultati radionica i ankete, zajedno uz otvorenu diskusiju na temu vršnjačkog nasilja.\nScene i rezultati radionica biće dokumentovani i podeljeni preko Youtube kanala i društvenih mreža. Fejsbuk strana će biti aktivirana, i zajedno sa svim učesnicima predstavljaće bezbednu mrežu zajedništva, gde će nastaviti da se odvijaju diskusije o temi. Vršnjačko nasilje u srpskim školama i među mladima postalo je gorući problem koji je rezultirao samoubistvima tinejdžera proteklih godina.\nPrvi pilot projekat odvijao se u septembru, i uključio je učenike pet razreda osnovne škole, kao i pet razreda srednje škole . Rezultati će se predstaviti čitavoj školi, koja broji hiljade učenika. PR projekta usmeriće pažnju na važnost i relevantnost teme. Nadamo se da će projekat privući pažnju Ministarstva prosvete, i sekretarijata za obrazovanje Grada Beograda koje bi podržalo sledeću fazu, a to je uključivanje drugih škola u Beogradu i širom Srbije.


Prijem za osvajače medalja na EUSA Combat igrama | Crnogorski olimpijski komitet\nPrijem za osvajače medalja na EUSA Combat igrama\nPovodom osvajanja jedne srebrne i dvije bronzane medalje na EUSA Combat igrama, koje su od 31. jula do 3. avgusta održane u Zagrebu, predsjednik Crnogorskog olimpijskog komiteta je organizovao prijem za studente koji su se okitili medaljama na ovom takmičenju, kao i za predsjednika Studentskog sportskog saveza Ivicu Todorovića.\nNa ovim igrama, srebrno odličje osvojio je džudista Novo Raičević koji je predstavljao Univerzitet Crne Gore, dok su bronzane medalje osvojili ženski kata tim u sastavu: Mia Roganović (Univerzitet Donja Gorica), Milica Bjelica i Jovana Marić (Univerzitet Crne Gore), i kik-bokser Danilo Jeknić (Univerzitet Crne Gore).\nPredsjednik Simonović je sportistima čestitao na ostvarenim rezultatima u sportovima u kojima je izuzetno teško doći do značajnih međunarodnih rezultata, kakve su oni napravili. Istakao je da su studenti, i ovog puta, na najbolji mogući način predstavljali našu državu, i svoje univerzitete.\nPredsjednik COK-a je uputio čestitke i predsjedniku Ivici Todoroviću i rukovodstvu Studentskog sportskog saveza na rezultatima naših sportista, kao i na njihovom angažovanju u svim sportskim aktivnostima studenata.\nTodorović se osvrnuo na činjenicu da studentski sport u Crnoj Gori raste iz dana u dan, te da ima perspektivu da napreduje u narednom periodu. On je dodao da će se zalagati da Crnu Goru na međunarodnim takmičenjima predstavlja što više sportista visokoškolaca, kao i da će se boriti da osvajači medalja na međunarodnim takmičenjima, u budućnosti, primaju stipendije od saveza, kako bi dobili još više motiva da rade i napreduju i pokažu svima kako sport i studije mogu zajedno.\nPredsjednik Studentskog sportskog saveza istakao je zadovoljstvo uspješnom saradnjom sa Crnogorskim olimpijskim komitetom, posebno činjenicom što COK uvažava rezulatate svih sportista, kao i što podržava afirmaciju studentskog sporta.\nEUSA Combat igre su se odvijale u četiri sporta (džudo, karate, tekvondo i kik boks), a nastupilo je preko 1300 učesnika sa 404 Univerziteta iz 36 zemalja Evrope.


LST-202HD VIDEO BALUN cena, cene Srbija, prodaja Beograd Novi Sad Niš\nLST-202HD VIDEO BALUN cene\ncena 672,80 din | prodavnica (1)\n1-kanalni pasivni video balun\nTrenutno nemamo slike za LST-202HD VIDEO BALUN\nEPonuda nije internet prodavnica već Vam omogućava da brzo i lako nađete LST-202HD VIDEO BALUN po najjeftinijoj ceni. Naš cilj je da kupci budu što bolje informisani o ponudi NN LST-202HD VIDEO BALUN na tržištu Srbije. Vrlo lako nalazite željeni proizvod za kategoriju TV dodatna oprema cene, ne morate da lutate od sajta do sajta za NN TV dodatna oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za LST-202HD VIDEO BALUN sa PRODAVCEM. EPonuda ne može da garantuje potpunu tačnost specifikacije i slika za LST-202HD VIDEO BALUN. Pre kupovine, podatke za NN LST-202HD VIDEO BALUN proverite na sajtu PROIZVOĐAČA.


Biznis.ba - Otkazana emisija trezorskih zapisa u iznosu 15 miliona KM\nOtkazana emisija trezorskih zapisa u iznosu 15 miliona KM\nA. A. 17:01 / 05.04.2018.\nMinistarstvo finansija danas je stavilo van snage emisiju trezorskih zapisa u iznosu od 15 miliona KM koja je bila najavljena za utorak, 10. april.\nNakon analize priliva sredstva u budžet Republike Srpske, Ministarstvo finansija je odlučilo da stavi van snage rješenje o emisiji trezorskih zapisa i time otkaže ovu aukciju, jer je zaključeno da u ovom periodu nisu potrebna dodatna sredstva za finansiranje budžetskih izdataka, saopšteno je iz Ministarstva.\n"Ovo je treći put u godini da Ministarstvo finansija odustaje od planirane aukcije trezorskih zapisa, u ukupnom iznosu 40 miliona KM", navodi se u saopštenju.\nOd početka godine Republika Srpska je izmirila 45 miliona KM po dospjelim trezorskim zapisima, a još 13 miliona KM isplaćeno je danas za trezorske zapise koji dospijevaju u ponedjeljak, 9. aprila.\nRanija isplata je izvršena zbog predstojećih praznika.


RTCG - Radio Televizija Crne Gore - Nacionalni javni servis :: Društvo :: Saradnja sa Poljskom u oblasti prosvjete\n16. 04. 2019. 12:10 >> 12:15 0\nSaradnja Crne Gore i Poljske biće dodatno unaprijeđena u oblastima prosvjete, nauke i kulture nakon predstojećeg potpisivanja Programa saradnje između dviju vlada, poručeno je na sastanku ministra prosvjete Damira Šehovića i ambasadora Republike Poljske u Crnoj Gori Artura Dmočovskog.\n"U fokusu sastanka bili su dalji koraci ka usaglašavanju teksta Programa saradnje, koji bi trebalo da bude potpisan na Samitu u okviru Berlinskog procesa, koji će biti održan u julu u Poznanju", saopštilo je Ministarstva prosvjete.\nKako se navodi, Programom saradnje trebalo bi da se pospješi mobilnost studenata i akademskog osoblja, ostvari tješnja međuuniverzitetska saradnja i otvori prostor za zajedničke aktivnosti u oblasti osnovnog i srednjeg obrazovanja.\n"Crna Gora i Poljska već sarađuju u okviru različitih programa mobilnosti, među kojima su CEEPUS, TEMPUS i ERASMUS +, kao i kroz određene programe stipendiranja poput aktuelnih „Stefan Banach“ i istraživačkog granta “Kšištof Skubiševski”", podsjećaju iz Ministarstva.\nŠehović i Dmočovski su zaključili da je dugoročno gledano povezivanje dva naroda kroz oblast obrazovanja najsigurniji put za plodnu saradnju u svim drugim oblastima.\n"Sagovornici su se saglasili da su odnosi Crne Gore i Poljske na visokom nivou, istakavši da Poljska pruža punu podršku Crnoj Gori na putu evoropskih integracija, te da će se u tom pravcu nastaviti", dodaje se u saopštenju.\nMinistarstvo prosvjete Damir Šehović Crna Gora - Poljska Artur Dmočovski


NOVA RADNA MESTA u Kliničkom centru Kragujevac - iKragujevac\nNOVA RADNA MESTA u Kliničkom centru Kragujevac\nnedelja, 13 oktobar 2019 12:09\nKlinički centar Kragujevac oglasio je potrebu za prijem novih radnika - inženjera investicionog tehničkog održavanja, službenika za poslove zaštite, bezbednosti i zdravlja na radu, kao i pomoćnih radnika na nezi bolesnika.\nKliničkom centru potreban je inženjer investicionog tehničkog održavanja i održavanja uređaja i opreme (visoka stručna sprema), za prijem u radni odnos na određeno vreme u trajanju od 18 meseci, sa punim radnim vremenom i probnim radom u trajanju tri meseca.\nKlinički centar traži i službenika za poslove zaštite, bezbednosti i zdravlja na radu (visoka stručna sprema), za prijem u radni odnos na određeno vreme u trajanju od godinu dana, sa punim radnim vremenom i probnim radom od tri meseca.\nTakođe, Klinički cntar zapošljava tri pomoćna radnika na nezi bolesnika na ostalim bolničkim odeljenjima (osnovna škola), na određeno vreme u trajanju od 12 meseci, sa punim radnim vremenom i probnim radom u trajanju od tri meseca.\nRok za prijavu kandidata je 17. oktobar, a detaljno se možete informisati na sajtu Kliničkog centra Kragujevac.


Univerzitet u Banjaluci licencira studijski program Mediteranska poljoprivreda - Glas Srpske\nDanijela Bajić 02.07.2020 16:27\nBANjALUKA - Univerzitet u Banjaluci pokrenuće postupak licenciranja studijskog programa Mediteranska poljoprivreda, odlučeno je to na sastanku rektora dva javna univerziteta Radoslava Gajanina i Milana Kulića sa gradonačelnikom Grada Trebinja Mirkom Ćurićem.\nKako je navedeno tokom sastanka, koji je danas održan u prostorijama Rektorata Univerziteta u Istočnom Sarajevu, sjedište studijskog programa Mediteranska poljoprivreda će biti u Trebinju, a djelovaće pri Poljoprivrednom fakultetu Univerziteta u Banjaluci.\n- Očekujemo da prve studente na ovom studijskom programu upišemo u akademskoj 2021/2022. godini - kazao je Gajanin.\nKako je dogovoreno tokom sastanka, Grad Trebinje će osigurati adekvatne prostorije za rad ovog studijskog programa, kao i za smještaj budućih studenata, a nastavu će na ovom studijskom programu izvoditi nastavnici i saradnici sa poljoprivrednih fakulteta oba javna univerziteta iz RS. Punu podršku svim aktivnostima koje se odnose na otvaranje studijskog programa Mediteranska poljoprivreda dao je tokom sastanka i gradonačelnik Trebinja Mirko Ćurić.


Foto: Twitter, Paşin Unuk / RAS Srbija\nSkupocene, luksuzne limuzine i sportski automobili ovih dana krstare Tutinom, jednom od najnerazvijenijih i najsiromašnijih opština u Srbiji, na čijim ulicama prizor konjskih zaprega još uvek nije tako redak.\nFotografija jednog takvog prizora objavljena je na društvenim mrežama, a na njoj se vidi konjska zaprega i parkiran Lamborgini Hurakan, vredan preko 200.000 evra.\nMaksimalna brzina tog modela čuvenog Lamborginija je 324 kilometara na sat, a od 0 do 100 kilometara na sat ubrzava za tek nešto više od tri sekunde.\nMeđutim, kako su putevi na teritoriji ove opštine veoma loši teško da je njegov vlasnik mogao iskoristiti svu snagu moćnog motora od 5.200 kubika sa preko 600 konjskih snaga.\nPored Tutina, slična vozila ovih dana mogu se videti i na ulicama Novog Pazara i Sjenice, a njihovi vlasnici uglavnom su iseljenici iz ovih krajeva koji žive i rade u nekoj od zemalja zapadne Evrope.\nOni deo letnjeg odmora provode u rodnom kraju gde će danas sa rođacima i prijateljima proslaviti Kurban bajram, jedan od najznačajnijih praznika muslimana.\nVile, stanovi, skupa kola: On je NAJBOGATIJI POLICAJAC u Hrvatskoj, vozi kao manijak, ali se uvek LAKO IZVUČE (VIDEO)


Nakon više od sedam sati pregovora u sjedištu Vlade Federacije BiH, u Sarajevu je postignut dogovor prema kojem će prema Sarajevu u četvrtak ponovo poteći plin.\nSalkić: Asistirala je Evropska komisija\nDraganić: Ovo je rezultat kompromisa\nIz Javnog poduzeća Sarajevogas koje vrši distribuciju plina u Kantonu Sarajevo danas su priopćili kako ovaj problem treba riješiti kompanija BH-Gas.\nDodaju kako "u cilju zaštite potrošača u Kantonu Sarajevo apelujemo na nadležne kompanije, te resorna entitetska ministarstva, da nastale probleme hitno riješe, kako ne bi dovodili u pitanje redovno snabdijevanje prirodnim gasom građana Kantona Sarajevo, posebno pred početak sezone grijanja", navodi se u priopćenju.\nNadzorni odbor Sarajevogasa smijenio je proteklog tjedna direktoricu ovog javnog kantonalnog poduzeća Nihadu Glamoč. Inače, Glamoč je kadar Stranke demokratske akcije (SDA), a njoj je prethodna Vlada KS koju je predvodio Adem Zolj (SDA) u rujnu 2018., neposredno pred Opće izbore, dala još jedan četverogodišnji mandat.\nPrema kadrovskoj križaljci aktualne vlasti u Kantonu Sarajevo, novi direktor Sarajevogasa trebao bi biti iz Socijaldemokratske partije BiH (SDP BiH).


Aktuelne teme u ovom forumu: Legalnost hakintoša Linux prebacio 2% PC as a poorly debugged set of device .. Sta je potrebno Srbiji da podigne IT n.. Račun neto zarade Rusija se izvesti vezbu "iskljuce.. Rusija se izvesti vezbu "iskljuce.. EU and Japan create world's biggest f.. Ajde da se ... zovemo The CNIL’s restricted committee impo.. Microsoft kupuje GitHub Je li Windows naucio da racuna, ili jo.. Qualcomm Granted Permanent Injunction .. Oracle naplaćuje Java SE IBM kupuje RedHat\n[ Pregleda: 10256 | Odgovora: 50 ] > FB > Twit\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 19.10.2014. u 16:18 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 19.10.2014. u 20:39 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 20.10.2014. u 11:05 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 21.10.2014. u 10:56 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 21.10.2014. u 11:05 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 21.10.2014. u 11:23 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 21.10.2014. u 11:27 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 21.10.2014. u 11:43 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 21.10.2014. u 11:52 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 22.10.2014. u 00:14 - pre 54 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 04.12.2014. u 13:11 - pre 53 meseci\nRegistrovani: 21 ( mvp84, vjova, Monk Psycho, bojan_bozovic, Branimir Maksimovic, BlueIce, CoyoteKG, mademoiselle 5, Haris_Ba, DeLacy, Grada22, looker-on, ZAS011, tuxserbia, bojanum, esenca, Mitkoni, bachi, Nebojsa Milanovic, djexns, vikiviking )


I ove godine pružamo podršku akciji „Sat za našu planetu“ | Idea\nI ove godine pružamo podršku akciji „Sat za našu planetu“\nKako bismo dali doprinos ublažavanju uticaja na klimatske promene i smanjenju potrošnje električne energije, više od 300 IDEA prodavnica širom Srbije i Mercator Centri u Beogradu i Novom Sadu, u subotu 25. marta, u periodu od 20.30h do 21.30h, isključiće spoljnu dekorativnu rasvetu i tako se pridružiti akciji „Sat za našu planetu“.\nJedna od najvećih svetskih inicijativa koja se obeležava na svih šest kontinenata, do sada je uključila stotine miliona ljudi u više od 7.000 gradova. U Srbiji je do sada bilo uključeno 85 gradova, 180 škola, 92 nevladine organizacije i 75 kompanija.\nKlimatske promene se veoma brzo razvijaju i utiču na celokupno čovečanstvo i ekosistem. IDEA i Mercator Centri na ovaj način, već treću godini zaredom, žele da doprinesupovećanju svesti o značaju brige o životnoj sredini i klimatskim promenama, kao i da apeluju na potrošače da se uključe.


Otvoren Centar za obrazovnu tehnologiju : Inkluzija\nOtvoren Centar za obrazovnu tehnologiju\nMinistar prosvete, nauke i tehnološkog razvoja Mladen Šarčević 16. oktobra je ocenio da je otvaranje Centra za obrazovnu tehnologiju u okviru Zavoda za vrednovanje kvaliteta obrazovanja i vaspitanja važan pomak za promovisanje pedagoške primene digitalnih tehnologija radi postizanja boljih postignuća učenika i učenica.\nPredstavljajući dosadašnje rezultate u oblasti digitalizacije obrazovanja u Republici Srbiji ministar je rekao da proces digitalizacije obrazovanja ide svojim tokom.\nZa nepune dve godine uveli smo es dnevnik u svim školama, informatiku kao obavezan predmet u osnovnoj školi. Formirano je 51 odeljenje za nadarene za informatiku u gimnazijama. Opremili smo 10.000 digitalnih učionica u Srbiji. Za ovu godinu planirano je 10.000 učionica, a da 2021. godine bude obezbeđeno još 10.000 digitalnih učionica, rekao je ministar.\nOn je naveo i da je cilj da od naredne godine i za mlađe uzraste osnovne škole bude dostupno informatičko obrazovanje.\nŠarčević je ocenio da je Srbija postala lider u digitalnim tehnologijama u obrazovanju kada je reč o ovom delu Jugoistočne Evrope.\nNa skupu je potpisan i Memorandum o razumevanju između Zavoda za vrednovanje kvaliteta obrazovanja i vaspitanja i instituta KERIS (Korean Education and Research Information Service) i predstavljeni rezultati saradnje stručnjaka iz KERIS-a i ZVKOV-a u vezi osiguranja kvaliteta obrazovanja i vaspitanja u oblasti primene obrazovne tehnologije.\nNa skupu su govorili direktor Zavoda za vrednovanje kvaliteta obrazovanja i vaspitanja (ZVKOV) Branislav Ranđelović, ambasador Republike Koreje Čoe Hjong Čan i predsednica Korejskog instituta za obrazovanje i informacione usluge (KERIS) Hae Ja Park.\nObjavljena interaktivna platforma posvećena mladima u NEET situaciji\nU okviru projekta „Naša zajednica, naša budućnost – veća saradnja i zapošljavanje mladih” nedavno je…


Naslovna Sport Ostali sportovi Prvenstvo Bačke Palanke za penzionere: Parnicki odbranio primat\nDrugu godinu zaredom održano je Otvoreno pojedinačno šahovsko prvenstvo opštine Bačka Palanka.\nU konkurenciji su se našla dvanaestorica igrača iz Mladenova, Gajdobre, Tovariševa i Bačke Palanke. Odigrano je 11 kola po jednostrukom Bergerovom sistemu žrebanja. Tempo igre bio je 20 minuta po akteru, za svaku partiju.\nPrvo mesto i glavnu nagradu od 4.000 dinara osvojio je majstorski kandidat Zlatko Parnicki s maksimalnih 11 poena. Ovim trijumfom Parnicki je ujedno i odbranio primat sa prošlogodišnjeg turnira. Drugu poziciju zauzeo je FIDE majstor Luka Rajak sa 9,5 poena, dok su se na deobi od trećeg do petog stepenika našli drugokategornici Ilija Anđušić i Milorad Ivić, te Nikola Perković, svi sa po 7,5 poena. Šestoplasirani je nekadašnji omladinski prvak Bačke Palanke u šahu, drugokategornik Radovan Radonić sa 6,5 poena. Na sedmo mesto plasirao se Slobodan Ivanović sa 4,5 poena, dok su između osmog i desetog mesta pozicionirani Dragan Banjac, Ranko Bojanić i Savo Hrnjez, svi sa po tri poena. Na 11. poziciju plasirao se Marinko Velemir sa 2,5 poena. Bivši sekretar opštine Bačka Palanka Stevan Bošković takmičenje je završio na 12. stepeniku sa 0,5 poena.\nprvenstvo u šahu za penzionere\nPrethodni tekstJesenji maskenbal\nSledeći tekstRoditeljski dodatak od 10.000 dinara neće dobiti sve mame\nIzdaje se Kaloš čarda u Bačkoj Palanci 12/08/2020


RTS :: Micić: Atamanove kritike i pohvale ne doživljam lično\nKošarka Micić: Atamanove kritike i pohvale ne doživljam lično\npetak, 08. nov 2019, 10:12 -> 10:24\nMicić: Atamanove kritike i pohvale ne doživljam lično\nKošarkaš Efesa Vasilije Micić izjavio je da pohvale i kritike trenera Ergina Atamana ne shvata previše lično. Efes je sinoć u Pireju ubedljivo savladao Olimpijakos 86:67 u 7. kolu Evrolige.\nSrpski plejmejker Vasilije Micić imao je sjajno veče sa učinkom od 27 poena (6/9 za dva, 5/6 za tri), dva skoka, pet asistencija, dve ukradene i tri izgubljene lopte za 35 minuta na parketu u pobedi svog tima.\n"U odnosu na utakmicu sa Panatinaikosom, sada sam se osećao odlično. Bio je dobar meč, ali je vreme da se okrenem novom susretu. Isto tako je i sa lošim partijama. Ništa ne treba da shvatite previše lično. Može da se dogodi svakome. Bitno je jedino da se oporavite što je pre moguće", rekao je Micić za Jurohups.\nMicićeva odlična rola došla je samo nekoliko dana posle susreta sa Panatinaikosom, kada ga je Ataman javno kritikovao, rekavši da je njegova partija bila neprihvatljiva i neprofesionalna.\n"Već sam nekoliko puta kazao da sve radim na svoj način. Trener mi je dao bitnu ulogu u ovom timu. On ima pravo da kaže šta misli. Ne bih rekao da me je to učinilo boljim ili lošijim. Čak i kada me pohvali, trudim se samo da samo ostanem dosledan sebi", zaključio je Micić.\nNavijači Panatinaikosa napali sudije, povređen Lamonika\n"Magija" ne pomaže protiv Dončića i Porzingisa\nJokić blistao i zakucavao, ali je Denver poražen u Oklahomi\nEfes lako pobeđuje i bez Larkina, Srbi zapaženi u Minhenu\nŠakota: Nema šta da se zameri\n10° C 11° C 7° C 9° C 11° C -3° C